qundao/data-zh-poetry huggingface dataset:
送兰庵先生至常山临别情不能禁歌以泄之
作者：韩雍
朝代：明

常山山头秋月明，常山渡头秋水深。行人欲别不忍别，两意各忍无限情。忆在滦河折杨柳，三载相思百年久。客中欢会能几时，何事匆匆又分手。平生最感恩义深，年来赤胆怀君亲。攀留无计随不去，惟有水月如吾心。吾心如水日东注，远送行舟浙西去。又如夜月光随人，常照行人独眠处。行过吴门上金銮，烦报平安对素餐。此心未遂忠孝愿，因别双泪何能乾。明朝两棹分江浙，愁向水边看孤月。相亲未拟情不禁，且须痛饮醉时别。
送刘主事昌奉使还京便道归故乡
作者：韩雍
朝代：明

高第虽登不燕安，写骚亭上日忘餐。文章渐入欧苏室，风雅将登李杜坛。庐岳云开瞻秀爽，吴江月满照清寒。思家无计相从去，东望空劳一永叹。
送刘节落第还吉水状元文介公之子
作者：韩雍
朝代：明

一经已喜捷京闱，暂屈南宫志未灰。不学孟郊空堕泪，应知苏轼甚怜才。朝廷正尔崇科目，家世从来作大魁。好向芸窗加百倍，他年洗耳听春雷。
送刘郎中宽仁审刑广西回京
作者：韩雍
朝代：明

皇华十载进秋台，荣捧天书万里来。游宦久谙当世务，平反今显济时才。旌摇庾岭梅初放，舟指滦河冻渐开。老我临边思无限，空将衰眼望蓬莱。
送刘黄门华甫起复之京
作者：韩雍
朝代：明

读礼堂中骖服更，龙泉江上画船行。封章曾效回天力，簪笔难忘爱日诚。水落三秋孤月送，山横万岁五云迎。金瓯已覆香名久，好献经纶佐太平。
送南城贡士左赞再赴春闱
作者：韩雍
朝代：明

笔阵词锋六馆推，南宫两战未登魁。何蕃再省名逾重，维翰重升志不灰。飞鹢秋分滕阁雨，化龙春听禹门雷。太平桥上乡人众，望尔高车驷马回。
送叶佥都与中巡抚两广
作者：韩雍
朝代：明

东山强起副皇情，荣拜都堂暂远行。重寄一麾兼两镇，先声万里慰群生。风恬沧海鲸波净，雨洗黄尘鸟道清。自古安边重韩范，终归黄阁佐承平。
送同年卢黄门祥起复之京
作者：韩雍
朝代：明

十年禁闼著贤声，三载终堂尽孝情。黪服著来痕血泪，画船乘去挂风旌。丈夫大志图忠节，圣主中兴重老成。莫叹前程遭遇晚，金瓯已复子龚名。
送同年朱佥宪骥之广西
作者：韩雍
朝代：明

青年雅望冠中台，荷宠归宁亦快哉。亲舍暂分游子去，蛮邦久迓使君来。林深丹桂行双节，野近苍梧奠一杯。道路逢人莫长叹，庙堂方拣栋梁才。
送同年杨主事益苏松蹈勘旱灾事竣还京意有所讽
作者：韩雍
朝代：明

传得纶音自帝都，东南凋瘵顿然苏。忧勤已辩崔峣树，忠节还陈郑侠图。满路欢声喧鼓吹，逼人清气湛冰壶。回辕莫向关河滞，延伫方期赞大谟。
送同年泰和刘佥宪游岭南回
作者：韩雍
朝代：明

事与心违久避名，忽思南海看升平。远乘范蠡扁舟兴，殊胜王猷雪夜情。江上青山留不住，沙头白鸟故相迎。同年知己多零落，执手离亭百感生。
送吴布政致政还毗陵
作者：韩雍
朝代：明

盛满心知足，归休志已伸。乐天陪九老，莱子慰双亲。风月开三径，山林见几人。西江有棠树，千载忆斯民。
送周亚卿乃子经赴试山西
作者：韩雍
朝代：明

过庭争羡白眉良，暂假晨昏归故乡。天上祥麟元有种，月中仙桂岂无香。关山夜静书声远，场屋秋高笔阵忙。去去初心莫荒怠，早期步武谒明光。
送周汉章还吴
作者：韩雍
朝代：明

辕门一相见，声价重南金。献我平蛮策，怜君为国心。别违还锦里，崇报待纶音。无限思乡意，题诗泪满襟。
送夏大理归省其母寿九十六月二十一初度明日立秋
作者：韩雍
朝代：明

綵衣仙子下青云，拜舞萱堂喜气新。时近新秋先一日，岁周花甲又三旬。罗轻叠雪恩袍丽，杯满流霞寿酒醇。积善从来享遐福，加封还儗荷丝纶。
送夏官郎中叶廷茂还京
作者：韩雍
朝代：明

叶君风仪何楚楚，早岁登科入枢府。沧海明珠天下珍，丹山彩凤人争睹。才高绩最登大夫，职方万里时披图。九伐简书劳钜笔，军国重事资嘉谟。昨承简命来南国，选送降胡助诛贼。梁公云起促归心，张翰风高急行色。锦衣过乡天已霜，黄柑紫蟹荐寿觞。受封双亲足怡悦，九峰山色增辉光。却忆匡南曾聚首，共泛鄱湖醉春酒。瞬息流光十八年，君处清华我奔走。苍梧重会又别离，把酒话旧情难为。庙廊虚位正相待，好展经济匡明时。
送太常陈少卿致政还钱塘
作者：韩雍
朝代：明

宦成有子继书香，恩许辞荣赴草堂。直道一生无愧怍，斯文千载有辉光。秋江白鸟迎书舫，晚径黄花伴酒觞。招起坡仙与逋老，醉吟风月共徜徉。
送姑苏潘进士暄淮府造坟事竣还京
作者：韩雍
朝代：明

南浦西风酒一尊，乡情分袂暗销魂。成功已副贤王意，奏绩应沾圣主恩。家近松陵山有色，舟经杨子水无痕。欲知后夜相思处，月满霜台独倚门。
送姚子大佥宪致仕回
作者：韩雍
朝代：明

早登丈席晚登台，流得芳声遍九垓。化雨春风胡瑗教，秋霜烈日马周才。数茎白发老将至，三径黄花归去来。却恐蒲轮还有召，爱葵心志莫先灰。
送孟主事淮
作者：韩雍
朝代：明

相门才子似君稀，将命南来更有辉。百万王师供饷足，五千客路拂衣归。凤毛迎日红云近，马足行空紫电飞。世禄如君真不忝，好摅忠荩答肜闱。
送宁方伯之浙江
作者：韩雍
朝代：明

岭南廉察见才全，坐席初温秩又迁。两浙黎民怀惠泽，九重锡命再旬宣。英声已喜蜚天下，大拜还期近日边。海内于今尚多事，莫教勋业愧前贤。
送宗器张方伯之浙江兼柬崇善刘方伯年况意见乎词
作者：韩雍
朝代：明

瘴云初收残雨歇，张君别我游江浙。平生壮志轻别离，为惜君才心郁结。君昔作官守四明，我来浙省闻君名。紫薇堂上一相见，识君真是人中英。踰时我拜南征命，君亦来参广藩政。师行日费藉君多，我得迅扫蛮烟净。广人被泽方歌讴，浙人望治思未休。一视同仁徇民愿，进官移地君知不。君才本是庙堂具，历试想应图倚注。海内犹多事可为，好竭精忠荅知遇。同寅方伯我同年，十载不见心茫然。丈夫志定会有合，相期话旧五云边。
送少司徒薛公还京师
作者：韩雍
朝代：明

海珠寺前一杯酒，送君奏凯还京师。君还京师我独留，执手不忍遽别离。与君一载同相处，君总刍粮我军旅。同心戮力功已成，共羡君才世无比。积粮如山帛如丘，千金重赏先伐谋。人言不殊萧相国，我道更胜张留侯。平生节操清如许，秋月冰壶真可拟。萧索行囊薏苡空，惟有图书为伴侣。海风飘飘瘴雨收，乘潮解缆不可留。扬扬意气长啸去，道傍人羡如仙舟。高秋入见天颜喜，太常尽把奇勋纪。三台八座定无疑，从此皇恩常眷倚。丈夫报国思致身，江湖庙堂同此心。君去我留不须论，要取芳名冠古今。
送常熟章主事律归省
作者：韩雍
朝代：明

一门荣显世称良，拜宠宁亲更有光。海上卧龙犹未起，天边鸣凤忽来翔。花迎宫锦秋容好，人醉黄封暮景长。我亦怀归归莫遂，不堪回首白云乡。
送平江陈总兵
作者：韩雍
朝代：明

伟哉伟哉陈将军，少年学武兼学文。养成大才袭封爵，一出便见超同群。登坛小试万人师，克效勤劳守廉介。简在宸衷任愈隆，开府苍梧膺大拜。来临百粤气益充，号令所至皆成功。蛮夷畏威不敢起，始知世有真英雄。迩闻漕运法多弊，况复河乾盘剥费。积债年年无计偿，贫军狼狈空吁气。群情却忆令祖翁，当时开创河运通。将军家法必有得，远期步武收功同。廷臣闻此交章荐，仰荷圣聪专倚眷。才看徵诏下岭南，已动欢声满淮甸。人情望公大有为，公行到日先何施。扫除旧习正在已，讲求良法须从宜。楼船遥遥泛秋水，明月流光照行李。道傍拥送千万人，谁不沾巾重称美。锦衣玉节过南京，旋除宿草拜先茔。茔前有祠泣且告，誓图克肖延家声。君不见萧何关中给馈饷，元功位次先诸将。又不见寇恂河内转运足，丹青画像云台上。丈夫富贵何足言，要使中外慕风望。
送张佥宪永锡三考满入京
作者：韩雍
朝代：明

我昔提兵征百蛮，劳君策马来从事。愧我虽无裴度才，爱君实有昌黎智。献谋献策资戎机，颐指诸将谁能违。须臾成功报天子，捷书露布皆君挥。君才落落人争羡，况是临戎曾督战。恩赏虽加秩未升，恨我东归未能荐。我重拜命来天南，为君满去聊停骖。一军相顾皆叹惜，广人恋德情何堪。我闻无数攀留意，已具民情诉天使。天使封章达圣聪，庙堂虚位应专俟。苍苍之天不负人，从来久屈多大伸。梅关尊酒且别去，相期联步趋严宸。
送张方伯廷玺荣满
作者：韩雍
朝代：明

琼林宴会识英雄，宦辙循行见事功。江右声华陈仲举，岭南风望召康公。趋朝定儗承新宠，报国须当竭至忠。独我忧时无可效，海天万里思无穷。
送张起韶寺正出守保定
作者：韩雍
朝代：明

都门歇时雨，旭日晴光流。之子拜嘉宠，南行典名州。名州近京国，民物富且稠。古称治亦难，而今简才优。惟君瑚琏器，早岁登瀛洲。作官三十年，直道从淹留。再登棘寺选，不喜亦不忧。平反著劳绩，贤声彻宸旒。于兹付重寄，期解黎庶愁。君行勿怠荒，庶以荅鸿休。汉廷有循吏，通显登列侯。丈夫幸逢时，俪美当操修。
送张进士养病回苏州
作者：韩雍
朝代：明

琼林深处正翱翔，忽拜殊恩望故乡。桃叶波平归棹稳，柳花风细赐衣香。参苓调养回元气，甘旨欢娱慰断肠。独我分携重惆怅，海天翘首白云翔。
送徐裕轩
作者：韩雍
朝代：明

故人新置木兰舟，挂却蒲帆作胜游。四海交游同爱慕，五湖风月任淹留。吴山听雨秋开阁，浙水观潮暮倚楼。暂得相欢又相别，灵岩东望起深愁。
送户部祁主事致和奉使便道还东莞省母复还京师
作者：韩雍
朝代：明

人曹郎佐非常士，十载声华海内钦。奉使久持清白操，宁亲今遂孝思心。天涯万里同孤棹，客里何年再盍簪。康济时艰丈夫事，莫教虚负早为霖。
送方教授考广西秋试事竣还韶
作者：韩雍
朝代：明

发解三山压俊英，甲科虽屈有香名。久持教铎贤才盛，累典文衡藻鉴明。霜落漓江书舫下，花迎浈水菊杯倾。儒官最乐休嗟叹，遭遇行看荷宠荣。
送昆山赵进士博还京
作者：韩雍
朝代：明

画舫南游始盍簪，锦衣东望又分襟。一天风月供清操，满目江山伴醉吟。归路不辜题柱志，到家应慰倚闾心。吾乡自古多豪杰，接武相期振好音。
送朱御史骥出使淮楚
作者：韩雍
朝代：明

面带霜威出内台，光腾执法射三台。观风久熟宜民政，按部今施济世才。当道豺狼何日遁，朝阳凤鸟几时来。知君素有澄清志，一点丹心莫暂灰。
送朱文徵奉召还京师
作者：韩雍
朝代：明

命下炎荒起俊髦，士林相庆喜声高。岂誇南国呈麟趾，深贺中朝惜凤毛。青草瘴时催解缆，紫薇香里待挥毫。江湖廊庙同心事，休向玄都看碧桃。
送李咸章贤良奉使还京
作者：韩雍
朝代：明

相门有客清如玉，圣世徵贤喜得人。岭海一麾宣宠命，乡园五彩慰慈亲。星河夜静仙槎稳，江月秋高素练新。去去青春莫虚负，丈夫功业在经纶。白云飞送上青云，仙子才华信不群。双璧已生烟自润，九苞初振锦成文。从来豪杰多名世，此去勋劳在致君。廊庙忧民如见问，博施无计愧忠勤。
送李咸章贤良奉使还京·其一
作者：韩雍
朝代：明

相门有客清如玉，圣世徵贤喜得人。岭海一麾宣宠命，乡园五彩慰慈亲。星河夜静仙槎稳，江月秋高素练新。去去青春莫虚负，丈夫功业在经纶。
送李咸章贤良奉使还京·其二
作者：韩雍
朝代：明

白云飞送上青云，仙子才华信不群。双璧已生烟自润，九苞初振锦成文。从来豪杰多名世，此去勋劳在致君。廊庙忧民如见问，博施无计愧忠勤。
送李行人奉使靖江王府
作者：韩雍
朝代：明

奉使亲藩阅两秋，清才伟望许谁俦。斗南风俗劳勤问，岭外山川足壮游。万里青天倚长剑，一轮明月载孤舟。芳年定志真难得，高步行看近冕旒。
送杨叔简尚宝册封靖江府还朝
作者：韩雍
朝代：明

瘴雾才消路不迷，世卿持节望金闺。惊人彩凤争先睹，满眼青山自品题。文学不惭东里后，光华还壮大江西。忠宣忠彦平生志，好继家声与古齐。
送杨宪副宜之广东
作者：韩雍
朝代：明

持节南巡久擅名，拜官重去副群情。五羊城下新恩至，驷马车前故吏迎。青草瘴消风渐转，黄梅雨歇日初明。台端见我同寅旧，为道相思远寄声。
送杨练师受度牒还山陈缉熙求
作者：韩雍
朝代：明

早闻学道出尘寰，今喜观光觐圣颜。黄石素书传圯上，青牛紫气度函关。九重帝泽千年遇，万里仙槎八月还。此去知君招不得，想应跨鹤入茅山。
送松江黄郎中琮广西审刑竣事还京
作者：韩雍
朝代：明

持节平反遵圣谟，远人处处动欢呼。波吞瘴海穷鳞起，风转炎荒腐草苏。归路总誇空薏苡，过乡莫待饱莼鲈。好思南顾忧民切，早献当年郑侠图。
送林黄门聪奉命代祀南海便道归省和同寅王公度韵四首
作者：韩雍
朝代：明

朝阳鸣凤瑞皇家，四海苍生览德赊。多少回天好封奏，人传曾梦笔生花。一身已许帝王家，奉使何嫌道路赊。直以诚心将宠命，祝融坛上奠松花。三山东畔是君家，缥缈孤云久望赊。今喜承恩遂归省，锦袍宫酿寿萱花。忠臣忧国总忘家，谁肯留连岁月赊。况是明君正延伫，回轩莫待雪飞花。
送林黄门聪奉命代祀南海便道归省和同寅王公度韵四首·其一
作者：韩雍
朝代：明

朝阳鸣凤瑞皇家，四海苍生览德赊。多少回天好封奏，人传曾梦笔生花。
送林黄门聪奉命代祀南海便道归省和同寅王公度韵四首·其三
作者：韩雍
朝代：明

三山东畔是君家，缥缈孤云久望赊。今喜承恩遂归省，锦袍宫酿寿萱花。
送林黄门聪奉命代祀南海便道归省和同寅王公度韵四首·其二
作者：韩雍
朝代：明

一身已许帝王家，奉使何嫌道路赊。直以诚心将宠命，祝融坛上奠松花。
送林黄门聪奉命代祀南海便道归省和同寅王公度韵四首·其四
作者：韩雍
朝代：明

忠臣忧国总忘家，谁肯留连岁月赊。况是明君正延伫，回轩莫待雪飞花。
送洛阳严进士宪来江西劳功因便道故乡还京
作者：韩雍
朝代：明

口衔天语临江右，劳却功臣便问津。画舫轻摇彭蠡曙，锦衣归看洛阳春。从来科目贤才盛，况际朝廷治化新。去去若承前席问，好攎忠赤献经纶。
送王府丞弼起服之京
作者：韩雍
朝代：明

垄树啼残谢豹声，麻衣人换锦衣行。连天水上春帆度，捧日云边晓佩鸣。京郡齐民怀父母，庙廊虚位选公卿。知君此去应遭遇，好罄丹心佐太平。
送王评事还乡展墓乃翁尚书公先以王事殁于边
作者：韩雍
朝代：明

久承勋荫列清班，终慕情深诏许还。寒雁伴人投故国，西风吹泪落空山。椒浆难起忠臣梦，霜露应彫孝子颜。得遂哀衷谢明主，早来图报济时艰。
送王进士
作者：韩雍
朝代：明

布得新恩到朔方，匆匆归去别情长。喜君操行真无玷，老我斯文重有光。满路霜风吹客旆，一天寒月照诗囊。从来科目多豪杰，好罄忠诚答圣皇。
送王黄门汝霖使占城
作者：韩雍
朝代：明

纶音面奉出肜闱，封建蛮邦剩有辉。文采惊人丹凤下，词章华国庆云飞。风恬海道春帆度，花满乡山昼锦归。宣布皇威光宠命，趍朝真儗赐牙绯。
送程佥都彦实出镇辽东
作者：韩雍
朝代：明

彤庭拜简命，领节安东陲。平明出都门，冠盖如云随。祖觞未及酣，相顾何凄其。念子公辅器，德懋才且奇。早年历清华，声望蔚四驰。乔迁佐台宪，风纪资维持。欢会曾几何，曷忍遽别离。辽阳古重镇，付托惟君宜。君行益慷慨，所至谅有为。千里桑麻场，百万貔貅师。要使耕凿遂，而且甲兵治。天骄惮威声，塞外不敢窥。庶分东顾忧，少荅宠眷私。微雨路尘净，轻风杨花吹。膏车秣马行，去去莫我迟。临岐把衣袂，更有叮咛辞。丈夫感知遇，图报须及时。功成早还朝，慰我遥相思。
送窗友陆掌教之柘城
作者：韩雍
朝代：明

少年同志云霄路，命蹇怜君独后期。太学久推淹美士，中州今喜得贤师。函开黄卷传心处，座拥青衿问道时。乐育功成报明主，还应高步凤凰池。
送简庵王先生参政湖广
作者：韩雍
朝代：明

条风扇微和，冻柳青始萌。载酒出东郭，言饯君子行。举觞未及酬，潸然涕沾缨。念昔侍芹泮，知遇如平生。慇勤道愚蒙，学业幸尔成。感此恩义重，欲报心怦怦。同朝二十年，岂异骨肉情。方资永承式，遽尔欢戚并。乔迁佐雄藩，买舟趣脩程。且展经济略，大拯疮痍氓。坐使湖湘间，境土悉以平。勋庸动宸极，召用谅匪轻。斯时重盍簪，相与匡文明。匆匆不尽意，落日催双旌。目断滦河舟，梦绕江汉城。衡阳雁北来，勿惜频寄声。
送胡共之参政赴广东
作者：韩雍
朝代：明

江头樽酒话襟期，君欲南征我北驰。十载交游恒间阔，一时相见又分离。海天绿树春云望，台阁清灯夜雨思。此后重逢问何日，鹍鹏应不久藩篱。
送胡御史渊还京次留别韵
作者：韩雍
朝代：明

手持玉斧靖三边，人颂清名继四贤。恋阙久知心捧日，封章几见力回天。云开庐岳迎归旆，水满鄱湖送去船。万里同来不同往，江亭绿酒兴悽然。
送莫别驾之袁州
作者：韩雍
朝代：明

握手离亭酒漫倾，送君南去佐专城。帆开浙水孤舟远，路指宜阳别驾轻。素有清名如白璧，岂无惠政及苍生。西江父老如相问，衰朽江湖亦有情。
送赍诏行人刘公载
作者：韩雍
朝代：明

圣主覃恩及万方，贤臣捧诏下穷荒。青年文采当时重，白璧声名满路香。衣锦重还倾寿酒，采诗遥去上封章。荣亲报国平生事，高步行看入庙堂。
送钱学士
作者：韩雍
朝代：明

海珠尊酒惜分违，宦迹如君剩有辉。丹诏特增循吏秩，锦袍重拥谪仙归。舟横野渡明秋水，剑倚长天耀夕辉。圣主临轩念耆旧，调元行见入黄扉。漫嗟清世隐才能，自古名高造物憎。碧水丹山须暂乐，玉堂金马待重登。一杯朝雨伤摩诘，万里秋风送季膺。我欲从归归未得，海天长望起鲲鹏。
送钱学士·其一
作者：韩雍
朝代：明

海珠尊酒惜分违，宦迹如君剩有辉。丹诏特增循吏秩，锦袍重拥谪仙归。舟横野渡明秋水，剑倚长天耀夕辉。圣主临轩念耆旧，调元行见入黄扉。
送钱学士·其二
作者：韩雍
朝代：明

漫嗟清世隐才能，自古名高造物憎。碧水丹山须暂乐，玉堂金马待重登。一杯朝雨伤摩诘，万里秋风送季膺。我欲从归归未得，海天长望起鲲鹏。
送锦衣焦公子廷用还京师
作者：韩雍
朝代：明

霜风初收天气寒，长江万里无波澜。江亭执手一杯酒，送君解缆归长安。长安迢迢望亲舍，尊翁作官美声价。锦衣日侍凤池头，宠眷虽隆心愈下。君承家廷训，雅有文武才。杀取贼奴受封赏，峨冠博带何荣哉。昨来览胜游江浙，吟尽西湖好风月。匆匆又复趣行装，应念亲庭久违别。丈夫有志报君亲，世人未必知之真。他年勋名满天下，始信江湖亦有人。
送陆司寇乃兄还四明
作者：韩雍
朝代：明

平生不识利名途，手足情牵到帝都。棠棣有诗方燕乐，菊花无主恐荒芜。霜催断雁离秦塞，潮引归鸥入鉴湖。可奈季方留不住，秋台目送海云孤。
送陈序班友诚送安南使臣至广回京
作者：韩雍
朝代：明

远送邦臣下大荒，只携书卷与琴囊。回瞻北极歌商颂，坐对南薰操越裳。万里皇风清海宇，中原人物见星凰。不堪相会俄相别，梦绕飞龙在庙堂。
送陈御史述审刑事竣还京
作者：韩雍
朝代：明

南浦楼前鼓角鸣，朝天人着绣衣行。晴波浩荡鱼龙舞，迟日光华草木荣。一载平反无愧色，千年遗爱有贤声。同乡未得同归去，目送征帆过葑城。
送陈梅轩先生
作者：韩雍
朝代：明

豸锦乌纱不老仙，閒来西浙览山川。风神绝似难兄美，庆泽钟于令子贤。对酒未听天竺雨，孤帆又挂剡溪船。明朝愁向桐乡别，回首三吴月满天。
送陈汝善还姑苏
作者：韩雍
朝代：明

相门才子吴中彦，袖挟天风遍九围。万里好山吟不尽，满船明月载将归。陶潜径里香醪熟，张翰江头晚稻肥。君去养亲吾未得，葑城空望白云飞。
送骆司训秩满赴京
作者：韩雍
朝代：明

羡君司训久，遗爱入人深。已有成材效，都无计利心。离筵歌白雪，别泪湿青襟。此去应遭遇，春风听好音。
送鸿胪寺邓主簿送安南使臣事竣还京师
作者：韩雍
朝代：明

相逢遽相别，归计忆神京。百粤风尘净，孤舟日夜行。远人空恋德，老我不胜情。道出吴门下，烦君一寄声。
送鸿胪沈寺丞还湖广兼东李总兵
作者：韩雍
朝代：明

湖南总帅真豪杰，幕下贤宾得俊英。倚马万言常草檄，登坛三令助麾兵。乌公定见分茅土，温造须当拥旆旌。暂喜还乡又还镇，烦君传语谢高情。
送黄给事中晖使满刺加国
作者：韩雍
朝代：明

圣主当天恤远人，分封有诏选能臣。锦衣荣动江南昼，玉节光摇海外春。定使百蛮皆感化，从今重译尽来宾。古来豪杰多名世，接武相期继后尘。
道崇德将走谢夏大理掣肘兴阑中止
作者：韩雍
朝代：明

别去忽五月，悠悠劳我情。相望才咫尺，何如难合并。推窗看明月，月落参已横。公事未易了，怅然忆平生。感君极爱我，新句累百言。一笔不苟简，兼之叙寒暄。当宁眷老成，相将入词垣。为草嚇蛮书，壮观颜平原。
道崇德将走谢夏大理掣肘兴阑中止·其一
作者：韩雍
朝代：明

别去忽五月，悠悠劳我情。相望才咫尺，何如难合并。推窗看明月，月落参已横。公事未易了，怅然忆平生。
道崇德将走谢夏大理掣肘兴阑中止·其二
作者：韩雍
朝代：明
体裁：古风

感君极爱我，新句累百言。一笔不苟简，兼之叙寒暄。当宁眷老成，相将入词垣。为草吓蛮书，壮观颜平原。
道崇德将走谢夏大理掣肘兴阑中止·其二
作者：韩雍
朝代：明

感君极爱我，新句累百言。一笔不苟简，兼之叙寒暄。当宁眷老成，相将入词垣。为草嚇蛮书，壮观颜平原。
都门别意为曲江黄御史父作
作者：韩雍
朝代：明

冠盖如云出帝都，送君何处是归途。曲江秋水鸥寻侣，丹穴朝阳凤忆雏。双屐行探春信早，一尊吟对月明孤。草堂到日多耆旧，重画香山九老图。
都门别意送陈都宪从子佶省都宪毕归吴
作者：韩雍
朝代：明

鸟啼花发媚皇州，袖拂东风去莫留。客计不知归路倦，乡心应念倚闾愁。百年门第天伦重，万卷诗书世德修。闻道严君思仲父，看云白昼卧江头。
酬同年白亚卿宗玉
作者：韩雍
朝代：明

三边多事客忧深，天上东风送好音。念我有情如对语，喜君无恙欲狂吟。万金肯易平安字，四海谁同故旧心。南望燕山隔千里，未知何日会朝簪。
酬德诗谢乡友徐文辉以仆书童见遗
作者：韩雍
朝代：明

与君交十载，德义重雷陈。分取文房仆，相资客路人。随车春护节，扫榻夜铺茵。愧乏琼瑶报，题诗播缙绅。
醉渔图为苏庠生惠荣题
作者：韩雍
朝代：明

沧海钓鳌鳌未得，梦中心事肯忘机。终持万丈丝纶去，直上虞廷补衮衣。
重九日华高士宅赏菊次其旧韵
作者：韩雍
朝代：明

得时行道郭汾阳，臣节无亏名亦香。老我于今复何幸，功成名遂解金章。当时脱颖少年丛，意气真成有古风。今喜休官渐衰老，都将世事付天公。
重九日华高士宅赏菊次其旧韵·其一
作者：韩雍
朝代：明
体裁：七言绝句

得时行道郭汾阳，臣节无亏名亦香。老我于今复何幸，功成名遂解金章。
重九日华高士宅赏菊次其旧韵·其二
作者：韩雍
朝代：明

当时脱颖少年丛，意气真成有古风。今喜休官渐衰老，都将世事付天公。
重庆堂为御史郑时题时伯父为秋官亚卿父与大父皆受封
作者：韩雍
朝代：明

世父登朝犹子继，推封共喜拜恩频。几函诰敕来双凤，三代簪缨见四人。桥梓清阴高覆下，芝兰香气旧和新。光荣今古谁能及，图报应须作荩臣。
重庆堂为贡士顾祯题
作者：韩雍
朝代：明

可乐无如具庆心，君家重庆乐尤深。报刘殊胜陈情密，事点还同养志参。百岁奉萱培二本，一生爱日惜分阴。高堂华扁须珍重，早晚恩光拟照临。
重游临川疏山寺次旧韵留题
作者：韩雍
朝代：明

一点丹心万斛愁，登山消遣记重游。满怀冰雪空三伏，屈指光阴近八秋。海内未瞻云气合，天中渐见火星流。清风凉雨苏炎旱，我为苍生叩蓐收。
重游玄墓忆清长老
作者：韩雍
朝代：明

湖山如此世希有，况复秋高烟雾空。老我重游寻旧景，入门何处觅清公。天开图画沧浪里，人望楼台锦绣中。苦忆归来心未遂，羞看短棹驾长风。
锡老堂为陈太常题
作者：韩雍
朝代：明

草堂旧筑傍吴山，恩许仙翁此燕安。白发光阴閒里度，红尘踪迹静中看。赐金散出供春酿，世禄分来荐晓餐。一枕南窗高卧稳，可应飞梦到金銮。
长洲张医士妻葬青龙坞陈都堂命作挽诗
作者：韩雍
朝代：明

瑶池会看舞山香，尘满芙芙月满堂。乌鹊桥空红雨乱，青龙坞远白云荒。医传上国思贤助，学富东吴慕义方。嬴得乡评重潜德，为题诗句共揄扬。
问林同寅季聪疾
作者：韩雍
朝代：明

良契久在告，单居苦无聊。窘然坐台署，日盻趋晨朝。得书知未能，怅然心旌摇。宣尼且谨疾，烦君益珍调。
闻杨亚卿弟宜有御史之擢
作者：韩雍
朝代：明

郡博先生庆泽深，传家昆季更谁伦。难兄久佐秋台政，阿弟新迁宪府臣。五色云中双凤鸟，九重天上对麒麟。匡时更有经纶事，不数三苏与二陈。
陈太常西湖别墅燕集
作者：韩雍
朝代：明

郭外茅堂近水涯，仙翁置酒会朋侪。四时花木春长在，一片湖山秋更佳。总羡太丘多乐事，漫言文正有忧怀。饮酣不觉归来晚，满眼西风望泰阶。
陈缉熙修撰先陇十咏 其一 灵岩晴旭
作者：韩雍
朝代：明

旸谷升朝曦，灵岩发晴光。峦峰削金碧，林木流葱苍。延晖入琳宫，影落浮图长。孝子葵藿心，倾向亦皇皇。
陈缉熙修撰先陇十咏 其七 寄心脩竹
作者：韩雍
朝代：明

禅林茂脩篁，翠影荫玄室。清风入林杪，锵锵奏金石。六逸不可招，七贤已陈迹。感古重伤今，游魂竟何适。
陈缉熙修撰先陇十咏 其三 光福烟霏
作者：韩雍
朝代：明

山寺延倒景，烟霏坐来深。残红敛杰阁，浮翠迷遥林。归鸟晻霭中，高塔亦阴阴。瞑色欺泪眼，犹闻钟磬音。
陈缉熙修撰先陇十咏 其九 沃壤西成
作者：韩雍
朝代：明

平畴万顷馀，多稼垂秋成。农人毕收穫，坐见百室盈。比屋既足食，公家亦宽征。孝子荐时羞，取以供粢盛。
陈缉熙修撰先陇十咏 其二 震泽秋蟾
作者：韩雍
朝代：明

巨浸不可测，群山绕其浔。夜深上圆景，天水光相侵。风帆照远近，沙鸟明浮沈。彻底年年清，照见哀哀心。
陈缉熙修撰先陇十咏 其五 天平岚翠
作者：韩雍
朝代：明

天平带晴岚，苍翠弥峦冈。松筠既丛茂，泉石亦幽芳。先正百世人，庙食山之阳。眷言慕遗德，至孝能显扬。
陈缉熙修撰先陇十咏 其八 古庙乔松
作者：韩雍
朝代：明

庙古松亦古，居人不知年。直干凌碧落，深柯入黄泉。上有白鹤巢，下曾见牛眠。殷勤筑禁步，勿使根株连。
陈缉熙修撰先陇十咏 其六 海云茶屏
作者：韩雍
朝代：明

海云近佳城，佳树特连理。英英著冬花，垒垒屏障起。红芳冒冰雪，羞与桃李比。元勋光旧庐，吾慕逃虚子。
陈缉熙修撰先陇十咏 其十 伏龙晚睇
作者：韩雍
朝代：明

伏龙来东南，蜿蜒气凝结。孝思卜先陇，神人指真穴。登高伫遐瞻，暮景惨分列。髣髴见亲容，长吁泪成血。
陈缉熙修撰先陇十咏 其四 穹窿云气
作者：韩雍
朝代：明

山川有佳气，飞飞满穹窿。变态既靡常，间色亦匪同。随时作霖雨，赞此化育功。凝睇不可休，疑亲在云中。
陈缉熙修撰先陇十咏·灵岩晴旭
作者：韩雍
朝代：明

旸谷升朝曦，灵岩发晴光。峦峰削金碧，林木流葱苍。延晖入琳宫，影落浮图长。孝子葵藿心，倾向亦皇皇。巨浸不可测，群山绕其浔。夜深上圆景，天水光相侵。风帆照远近，沙鸟明浮沈。彻底年年清，照见哀哀心。山寺延倒景，烟霏坐来深。残红敛杰阁，浮翠迷遥林。归鸟晻霭中，高塔亦阴阴。瞑色欺泪眼，犹闻钟磬音。山川有佳气，飞飞满穹窿。变态既靡常，间色亦匪同。随时作霖雨，赞此化育功。凝睇不可休，疑亲在云中。天平带晴岚，苍翠弥峦冈。松筠既丛茂，泉石亦幽芳。先正百世人，庙食山之阳。眷言慕遗德，至孝能显扬。海云近佳城，佳树特连理。英英著冬花，垒垒屏障起。红芳冒冰雪，羞与桃李比。元勋光旧庐，吾慕逃虚子。禅林茂脩篁，翠影荫玄室。清风入林杪，锵锵奏金石。六逸不可招，七贤已陈迹。感古重伤今，游魂竟何适。庙古松亦古，居人不知年。直干凌碧落，深柯入黄泉。上有白鹤巢，下曾见牛眠。殷勤筑禁步，勿使根株连。平畴万顷馀，多稼垂秋成。农人毕收穫，坐见百室盈。比屋既足食，公家亦宽征。孝子荐时羞，取以供粢盛。伏龙来东南，蜿蜒气凝结。孝思卜先陇，神人指真穴。登高伫遐瞻，暮景惨分列。髣髴见亲容，长吁泪成血。
陈缉熙修撰先陇十咏其二
作者：韩雍
朝代：明
体裁：古风

宋室治已久，三垂悉安生。西贼何奸骄，卒然背初盟。秦中既告急，朝野咸震惊。范老独慨然，誓欲此贼平。面受阃外寄，胸中百万兵。跨马提宝刀，长驱莫敢撄。侵疆始遍历，成算先已行。大顺当要冲，贼必纷纷争。板筑倏云具，旬日完高城。贼闻倾国来，相讶如神明。挥军与血战，败北僵尸横。从兹胆已破，不敢窥咸京。蜀羌亦归心，愿入为编氓。公能推诚信，抚接如孤�。营田万顷馀，劝课皆开耕。西成富收穫，百室俱充盈。有无时懋迁，日中通民情。干戈既偃息，所至壶浆迎。归来告天子，报功亦非轻。黄阁赞大猷，事业尤忠诚。惟公千载士，岂但人中英。先忧与后乐，有志事竟成。泰华擎空高，江汉彻底清。流风播永世，忠献齐芳名。
隆恩堂为魏中书题
作者：韩雍
朝代：明

衍庆垂休荷宠褒，孝思端可答劬劳。旋除宿草焚黄纸，重写遗容换锦袍。帝德有光天地大，贤名无玷日星高。华堂从此乡人羡，应睹朝阳彩凤毛。
雨中招陆尚文
作者：韩雍
朝代：明

积雨生百感，缅怀旧朋游。记得布衣时，曾上君家楼。君家慈母贤，延款礼最优。维时作霖雨，欲归苦相留。对床且三日，讲道何尝休。一从砚席分，屈指二十秋。踪迹虽阔远，此心更绸缪。怜君命犹乖，壮志良未酬。有司选才行，才看谒宸旒。已登青云阶，高步谅匪忧。而我独恋恋，访问嗟无由。请君夜话来，消我万斛愁。
雨阻游期答余同寅韵
作者：韩雍
朝代：明

花正纷纷草正菲，登山久约谢元晖。无情最是连朝雨，阻我东风倒载归。
雪中招二三知己
作者：韩雍
朝代：明

南征五载未见雪，今见江乡腊雪飞。老我不禁清兴发，故人何事赏心违。包含梅柳春无迹，照耀乾坤夜有辉。预想来游须秉烛，琼瑶还衬马蹄归。
项荩臣宪副曾与予同除广东兹闻擢陕西宪使寄诗为贺
作者：韩雍
朝代：明

同捧外台檄，怜君独滞留。清才不可掩，高位岂须求。马度函关晓，云开华岳秋。相期守初志，联步凤池头。
项都宪荩臣以诗见寄次韵奉答项时在襄阳总督军务
作者：韩雍
朝代：明

奉命遥分阃外权，一麾诸将喜争先。乱山开道威声震，清野屯兵垒壁坚。元恶几多咸授首，移民百万尽归田。中原从此无遗患，羊杜勋名浪在前。为惜昆冈火尽炎，胁从都遣巨魁歼。朝端清议咸推重，海内苍生益具瞻。勋著旂常播中外，恩覃湘汉及飞潜。古来儒将知多少，屈指谁如众美兼。忽见新书楚雁衔，眼惊掣电耳英咸。几篇丽句频三复，千里高情尽一缄。漫说霜华侵客鬓，从教汗血湿征衫。古来才大人多忌，且閟精芒在剑函。
项都宪荩臣以诗见寄次韵奉答项时在襄阳总督军务·其一
作者：韩雍
朝代：明

奉命遥分阃外权，一麾诸将喜争先。乱山开道威声震，清野屯兵垒壁坚。元恶几多咸授首，移民百万尽归田。中原从此无遗患，羊杜勋名浪在前。
项都宪荩臣以诗见寄次韵奉答项时在襄阳总督军务·其三
作者：韩雍
朝代：明

忽见新书楚雁衔，眼惊掣电耳英咸。几篇丽句频三复，千里高情尽一缄。漫说霜华侵客鬓，从教汗血湿征衫。古来才大人多忌，且閟精芒在剑函。
项都宪荩臣以诗见寄次韵奉答项时在襄阳总督军务·其二
作者：韩雍
朝代：明

为惜昆冈火尽炎，胁从都遣巨魁歼。朝端清议咸推重，海内苍生益具瞻。勋著旂常播中外，恩覃湘汉及飞潜。古来儒将知多少，屈指谁如众美兼。
题三洲岩
作者：韩雍
朝代：明

开辟分元气，陶镕属化工。一拳平地上，万象太虚中。感古思羊祐，脩真慕葛洪。登临动高兴，长啸海天空。
题仲昭为陈御史写丹厓凤尾竹
作者：韩雍
朝代：明

玉箫吹月綵鸾飞，飞下江南览德辉。看舞天风上阿阁，九韶声振九苞威。
题南昌徐布政义景斋卷
作者：韩雍
朝代：明

早岁携书上帝州，登科司宪又承流。老来归向高斋卧，景仰先贤总匹休。斋居潇洒傍南州，中有斯文第一流。名遂功成身便退，不须题扁作三休。甘棠遗爱满中州，景慕前闻退急流。多少世人空碌碌，钟鸣漏尽不知休。
题南昌徐布政义景斋卷·其一
作者：韩雍
朝代：明

早岁携书上帝州，登科司宪又承流。老来归向高斋卧，景仰先贤总匹休。
题南昌徐布政义景斋卷·其三
作者：韩雍
朝代：明

甘棠遗爱满中州，景慕前闻退急流。多少世人空碌碌，钟鸣漏尽不知休。
题南昌徐布政义景斋卷·其二
作者：韩雍
朝代：明

斋居潇洒傍南州，中有斯文第一流。名遂功成身便退，不须题扁作三休。
题吴御史昌衍所藏先世菊隐卷
作者：韩雍
朝代：明

三径黄花事退休，故家诗画几时留。满笺香墨腾风露，万斛明珠缀冕旒。流落久嗟遗泽泯，来归深喜后人求。珍藏莫道凋零尽，尚有文光射斗牛。
题家藏夏仲昭竹
作者：韩雍
朝代：明

我昔乘骢按江右，仲昭来作筠阳守。当时写竹独擅名，自昔非人不轻授。一朝趋拜容台命，南浦楼前适相觏。赠我朝阳舞凤图，疑似箫韶九成奏。家藏倏忽廿四载，素绢虽陈墨如旧。兹晨拂拭悬素壁，烂熳辉光动晴昼。千仞翔来览德辉，九苞振起铺文绣。须臾飒飒起风雨，又似虞廷弄清味。光价真追老可踪，声华岂在坡翁后。公又已为泉下客，白璧黄金亦难购。老我题诗遗子孙，睹物思人泪沾袖。
题寿星庆琴川松溪陈宗盛乃尊竹轩翁
作者：韩雍
朝代：明

小春望日启华筵，初度逢君寿福全。花甲数周才过一，椿龄算永定逾千。雨滋轩竹枝方盛，霜老溪松节愈坚。昨夜行台悬北望，狐南星彩照琴川。
题尘清亭
作者：韩雍
朝代：明

亭上花枝覆草塘，亭前流水引源长。移来湘浦千竿雨，分得濂溪十里香。吟到碧天明月上，醉眠白石晚风凉。太平自有无穷乐，不为吹笙杂鼓篁。一尘不到草亭深，雅称秋台铁石心。星聚衣冠占太史，风流觞咏继山阴。柑分低树和烟摘，酒出行厨带月斟。宾主淹留归路晚，满天风露夜沈沈。
题尘清亭·其一
作者：韩雍
朝代：明

亭上花枝覆草塘，亭前流水引源长。移来湘浦千竿雨，分得濂溪十里香。吟到碧天明月上，醉眠白石晚风凉。太平自有无穷乐，不为吹笙杂鼓篁。
题尘清亭·其二
作者：韩雍
朝代：明

一尘不到草亭深，雅称秋台铁石心。星聚衣冠占太史，风流觞咏继山阴。柑分低树和烟摘，酒出行厨带月斟。宾主淹留归路晚，满天风露夜沈沈。
题岳阳楼二首
作者：韩雍
朝代：明

黄鹤齐云总是楼，独登此处重回头。三湘溽暑坐来尽，五岭浮烟望处收。范老忧怀图报称，坡公愁思叹淹留。丈夫欲取鲸鳌志，儗把新蟾作钓钩。楼外晴湖接紫冥，偶来登眺眼偏明。包含南服乾坤量，吐纳东流造化情。五岭只须常俯视，三苗何必费徂征。凯还儗削君山石，细刻皇威纪太平。
题岳阳楼二首·其一
作者：韩雍
朝代：明

黄鹤齐云总是楼，独登此处重回头。三湘溽暑坐来尽，五岭浮烟望处收。范老忧怀图报称，坡公愁思叹淹留。丈夫欲取鲸鳌志，儗把新蟾作钓钩。
题岳阳楼二首·其二
作者：韩雍
朝代：明

楼外晴湖接紫冥，偶来登眺眼偏明。包含南服乾坤量，吐纳东流造化情。五岭只须常俯视，三苗何必费徂征。凯还儗削君山石，细刻皇威纪太平。
题徐高士祠诗
作者：韩雍
朝代：明

一束生刍吊古人，荒凉陈迹竟谁伦。南州堂上空悬榻，北岳山中总滥巾。传列逸民风世教，坊题高士式儒绅。夜来间向东湖望，几许清光接富春。青云梦里谢夔皋，懒受玄纁制锦袍。贫贱不荒三径业，轻肥应薄五陵豪。江湖寂寞流风远，光岳晶荧间气高。过客纷纷吊遗迹，谁轻名利等鸿毛。市隐何曾去买山，草堂元在水云间。绝怜巢父能相让，翻笑林宗不自閒。泰华高名藏玉检，斗牛精气接银湾。我来吊古裴回久，带得清风满袖还。思贤亭上咏缁衣，云满江天隐少微。济世有心非矫俗，伤时无道却知几。碧潭长夜苍龙卧，丹穴何年彩凤飞。千古地灵人杰颂，西山南浦也光辉。
题徐高士祠诗·其一
作者：韩雍
朝代：明

一束生刍吊古人，荒凉陈迹竟谁伦。南州堂上空悬榻，北岳山中总滥巾。传列逸民风世教，坊题高士式儒绅。夜来间向东湖望，几许清光接富春。
题徐高士祠诗·其三
作者：韩雍
朝代：明

市隐何曾去买山，草堂元在水云间。绝怜巢父能相让，翻笑林宗不自閒。泰华高名藏玉检，斗牛精气接银湾。我来吊古裴回久，带得清风满袖还。
题徐高士祠诗·其二
作者：韩雍
朝代：明

青云梦里谢夔皋，懒受玄纁制锦袍。贫贱不荒三径业，轻肥应薄五陵豪。江湖寂寞流风远，光岳晶荧间气高。过客纷纷吊遗迹，谁轻名利等鸿毛。
题徐高士祠诗·其四
作者：韩雍
朝代：明

思贤亭上咏缁衣，云满江天隐少微。济世有心非矫俗，伤时无道却知几。碧潭长夜苍龙卧，丹穴何年彩凤飞。千古地灵人杰颂，西山南浦也光辉。
题扇寄陈宗盛
作者：韩雍
朝代：明

象骨金笺制度新，缄封千里赠情深。挥时不用遥相忆，满面清风即故人。
题控粤亭
作者：韩雍
朝代：明

高亭徙倚望西东，两镇平分一水通。诸将雄兵分节制，百蛮残孽任牢笼。阳回阴谷穷厓内，人在光天化日中。翘首何堪倍惆怅，思乡怀国此心同。开府苍梧构野亭，旌麾驻此喜时宁。全收百粤归王化，遥制诸蕃贡帝庭。霜气飞来江月白，瘴烟消尽海天青。丈夫有志堪舆内，岂独燕然可勒铭。
题控粤亭·其一
作者：韩雍
朝代：明

高亭徙倚望西东，两镇平分一水通。诸将雄兵分节制，百蛮残孽任牢笼。阳回阴谷穷厓内，人在光天化日中。翘首何堪倍惆怅，思乡怀国此心同。
题控粤亭·其二
作者：韩雍
朝代：明

开府苍梧构野亭，旌麾驻此喜时宁。全收百粤归王化，遥制诸蕃贡帝庭。霜气飞来江月白，瘴烟消尽海天青。丈夫有志堪舆内，岂独燕然可勒铭。
题松泉图寿大司寇杨公
作者：韩雍
朝代：明

涧畔孤松涧下泉，清流高节自年年。飞空作雨流偏急，向晚凌霜节愈坚。一派源源方赴海，千寻郁郁定参天。苍生膏泽明堂栋，都望君家祝寿筵。
题松赠溤公子泰
作者：韩雍
朝代：明

落落栋梁具，阴阴冰雪姿。曾经钜眼识，登用合乘时。
题松鹤寿渔乐陈先生
作者：韩雍
朝代：明

鸡群独立昂藏鹤，涧畔孤撑偃蹇松。声动九皋风露夜，节凌三径雪霜冬。顶深丹后色应变，脂化苓时阴更浓。长岁云林有馀庆，桑轩还进大夫封。
题沈进士纪松月扇面
作者：韩雍
朝代：明

谁将轻箑图松月，一握双清惬素心。云净九霄仙兔出，风生万壑老龙吟。庙堂大用期登进，海宇馀光仰照临。珍重乌台挥动处，红尘相避不相侵。
题湖口上钟岩
作者：韩雍
朝代：明

江上群山翠欲流，山腰江阁更清幽。登临一啸留题去，山远江空谁唱酬。
题湖口上钟岩寺
作者：韩雍
朝代：明

上方风景最清幽，驻却双旌试一游。绝壁有岩皆起阁，归僧无路只乘舟。天垂庐岳擎孤柱，湖落湘江界合流。翘首不堪东北望，思乡又感庙堂忧。
题湖口下钟岩白云亭
作者：韩雍
朝代：明

山僧凿开白云根，因之作成白云亭。亭中白云扫不尽，朝朝暮暮飞冥冥。昔曾飞向金陵郭，映水摇城动高作。又曾飞到黄鹤楼，载却仙人入寥廓。于今亭畔云常笼，登临便觉腾云中。天风一吹忽飘散，顷刻变化如神工。当窗献瑞成五色，直上青霄捧红日。出户从龙作霖雨，四海苍生被膏泽。云兮云兮尔诚奇，见尔使我增歔欷。未能乘尔帝乡去，又空望尔吴东飞。
题王母图寿陈湖陆母太孺人
作者：韩雍
朝代：明

堂北萱花秋正开，清香秀色映霞杯。白头慈母多贤德，福寿方如川水来。奉萱堂上绮筵开，桂子兰孙捧寿杯。应是遐龄有千岁，瑶池王母送桃来。
题王母图寿陈湖陆母太孺人·其一
作者：韩雍
朝代：明

堂北萱花秋正开，清香秀色映霞杯。白头慈母多贤德，福寿方如川水来。
题王母图寿陈湖陆母太孺人·其二
作者：韩雍
朝代：明

奉萱堂上绮筵开，桂子兰孙捧寿杯。应是遐龄有千岁，瑶池王母送桃来。
题简庵王先生折桂图
作者：韩雍
朝代：明

团团明月夜漏长，森森仙桂秋风凉。碧玉枝摇兔窟影，黄金花喷龙涎香。广阳先生志勤苦，豪气直接清虚府。读书养就郗诜才，成名不用吴刚斧。青云绕足蹑丹梯，耸身平步非攀跻。一枝月里手亲折，百人榜上名高题。归来天香满衫袖，箫鼓欢迎绚晴昼。故园桑梓增馀光，泮水菁莪誇独秀。有如沧溟起鲲鹏，乘风？浪争骞腾。扶摇万里一翅力，喧啾百鸟知谁能。又如渥洼产骐骥，逐电排空难控制。康庄千里一日程，龌龊驽骀甘自弃。亨衢发轫从此通，明年挟策游南宫。琼林深处春如海，一枝还折状元红。
题简庵王先生折桂图
作者：韩雍
朝代：明
体裁：古风

团团明月夜漏长，森森仙桂秋风凉。碧玉枝摇兔窟影，黄金花喷龙涎香。广阳先生志勤苦，豪气直接清虚府。读书养就郗诜才，成名不用吴刚斧。青云绕足蹑丹梯，耸身平步非攀跻。一枝月里手亲折，百人榜上名高题。归来天香满衫袖，箫鼓欢迎绚晴昼。故园桑梓增馀光，泮水菁莪誇独秀。有如沧溟起鲲鹏，乘风�浪争骞腾。扶摇万里一翅力，喧啾百鸟知谁能。又如渥洼产骐骥，逐电排空难控制。康庄千里一日程，龌龊驽骀甘自弃。亨衢发轫从此通，明年挟策游南宫。琼林深处春如海，一枝还折状元红。
题紫阳庵
作者：韩雍
朝代：明

怪石巉岩削未成，紫阳风景十分清。颠厓有路云常护，阴洞无人草自生。白练横江潮浪涌，翠屏隔岸越山晴。我来登览情怀远，直上峰头望帝京。
题聚奎楼
作者：韩雍
朝代：明

腰横博带气横秋，仿古抡材共倚楼。杨子从来识词赋，魏公元薄快恩雠。疏帘秀捲青山入，高栋光依白日浮。闻道边尘犹未洗，欲升豪杰挽河流。楼成星聚兆文明，此日登临客况清。报国未能酬素志，兴贤深望济苍生。云开南浦双眸豁，月照东湖一掌平。寄语苏公好珍重，莫教方叔误时名。
题聚奎楼·其一
作者：韩雍
朝代：明

腰横博带气横秋，仿古抡材共倚楼。杨子从来识词赋，魏公元薄快恩雠。疏帘秀捲青山入，高栋光依白日浮。闻道边尘犹未洗，欲升豪杰挽河流。
题聚奎楼·其二
作者：韩雍
朝代：明

楼成星聚兆文明，此日登临客况清。报国未能酬素志，兴贤深望济苍生。云开南浦双眸豁，月照东湖一掌平。寄语苏公好珍重，莫教方叔误时名。
题致政张起韶太守双雁图
作者：韩雍
朝代：明

高飞出上林，旅立在江浔。不恋稻粱美，自怡云水深。弋人空远慕，野鸟谩相侵。还看腾霄去，春风听好音。
题节亭
作者：韩雍
朝代：明

南曹司寇旧园亭，窗户玲珑昼不扃。新水一池金作队，繁花满障锦为屏。非因玩物移心志，且欲偷闲养性灵。有客相过莫相诮，古人忧乐是仪刑。为民为国日劳勤，公暇园亭暂息纷。祗是片时能适兴，谁言一饭敢忘君。雨荒阶藓堆苍雪，风约池萍破绿云。安得关西夫子至，看花对酒细论文。
题节亭·其一
作者：韩雍
朝代：明

南曹司寇旧园亭，窗户玲珑昼不扃。新水一池金作队，繁花满障锦为屏。非因玩物移心志，且欲偷闲养性灵。有客相过莫相诮，古人忧乐是仪刑。
题节亭·其二
作者：韩雍
朝代：明

为民为国日劳勤，公暇园亭暂息纷。祗是片时能适兴，谁言一饭敢忘君。雨荒阶藓堆苍雪，风约池萍破绿云。安得关西夫子至，看花对酒细论文。
题菊寄张养正
作者：韩雍
朝代：明

黄叶满空秋已残，石田秋菊自凌寒。香心不许游蜂采，留伴琅玕岁晚看。寒花采采傍云根，岁晚相依独此君。几度书窗夜深坐，满天风露递青芬。
题菊寄张养正·其一
作者：韩雍
朝代：明

黄叶满空秋已残，石田秋菊自凌寒。香心不许游蜂采，留伴琅玕岁晚看。
题菊寄张养正·其二
作者：韩雍
朝代：明

寒花采采傍云根，岁晚相依独此君。几度书窗夜深坐，满天风露递青芬。
题行台喜雨堂
作者：韩雍
朝代：明

提兵靖南蛮，三载兵始收。吾民尚凋弊，所事惟田畴。如何耕植时，未见雨泽流。地拆苗渐槁，比屋声啾啾。且闻中原地，旱亦伤来牟。中原流徙多，北敌怀奸谋。一或岁大凶，所在生百忧。我忝大夫后，与国同戚休。德凉召时灾，恐惧当祷求。圣主重民命，祀神礼先修。诏未临海邦，气已潜通幽。果然赐甘泽，旬日遍九州。枯槁咸回苏，百谷定有秋。酷暑亦净洗，炎荒凉飕飕。圣德与天通，民亦知所由。儿童竞鼓舞，父老齐歌讴。小堂适苟完，欢感惟我尤。群公携酒至，且有新诗投。扁以喜雨名，酌以黄金瓯。我愧不能当，题诗纪皇猷。
题行台骢马行春图
作者：韩雍
朝代：明

芳春日和煦，乘骢远巡游。品类遂生育，嘉景罗道周。青山高插天，绿水深不流。乔松与脩竹，岁寒君子俦。纷纷李桃花，竞艳俱含羞。触物感时叙，方寸恒多愁。诛锄奸宄凶，一道风霜秋。斯乃职分常，孰较劣与优。所贵布德化，先解黎庶忧。于焉起沈滞，于以伸冤幽。惠此茕独民，而且扶善柔。所行苟皆春，厥职斯无尤。况嗟国步艰，切齿期复雠。勤王无路归，空横济川舟。写图警朝夕，黾勉追前修。
题邵真人画赠唐廷璋
作者：韩雍
朝代：明

仙子写山川，风标自入玄。草堂芳树里，萧寺碧云边。钓叟方移棹，行人未息肩。平生出尘想，对此一凄然。
题陈御史苍厓舞凤竹乃仲昭笔也
作者：韩雍
朝代：明

？？葆羽上青霄，叫断苍梧路转遥。夜半天风弄明月，不知何处正吹箫。
题陈御史苍厓舞凤竹乃仲昭笔也
作者：韩雍
朝代：明
体裁：七言绝句

��葆羽上青霄，叫断苍梧路转遥。夜半天风弄明月，不知何处正吹箫。
题陈御史苍厓舞凤竹乃仲昭笔也
作者：韩雍
朝代：明

𤨵𤨵葆羽上青霄，叫断苍梧路转遥。夜半天风弄明月，不知何处正吹箫。
题雪景赠陈雪轩南归
作者：韩雍
朝代：明

冻云茫茫天一色，六出花飞绕天白。山间林下无人踪，草堂独卧江南客。客乃文范先生之贤孙，养高乐道居衡门。闲轩扫榻曲肱卧，左图右史恒讨论。门前大雪随风飏，严寒不入芙蓉帐。斜拥青绫足晏然，游神已在羲皇上。披襟起望双目开，乾坤万里无纤埃。清光正与素心合，以雪名轩心快哉。雪轩雪轩世事不足道，山林之下风光好。僵卧休如袁邵公，迎宾须似王元宝。何当归棹剡溪船，登尔高轩扫取烹茶一倾倒。
题顾仲礼藏春楼
作者：韩雍
朝代：明

香满吴山总是春，楼中春意浩无垠。暖风入座鸟声细，晴雨捲帘花气新。万物均含形色性，一腔同寓发生仁。何当袖拂烟霞去，卜筑相依养道真。
题鸥寓感寄杨司寇
作者：韩雍
朝代：明

终日沙鸥傍钓矶，海翁易虑便高飞。忘机本是生来性，解得人心也有机。
题鹦鹉鸲鹆各一幅寄张致和
作者：韩雍
朝代：明

灵鸟能言避网罗，山林深处占高柯。雕盘纵有黄金粒，不肯飞来奈尔何。巧语从来众不堪，参军门下被伤残。山林不用人调舌，终日諵諵却自安。
题鹦鹉鸲鹆各一幅寄张致和·其一
作者：韩雍
朝代：明

灵鸟能言避网罗，山林深处占高柯。雕盘纵有黄金粒，不肯飞来奈尔何。
题鹦鹉鸲鹆各一幅寄张致和·其二
作者：韩雍
朝代：明

巧语从来众不堪，参军门下被伤残。山林不用人调舌，终日諵諵却自安。
题齐氏族谱
作者：韩雍
朝代：明

营丘宗法废，今喜子孙贤。世系千年定，亲疏一本传。载歌頍弁句，不诵角弓篇。珍重藏诗谱，家声继郑玄。
食荠有感二首
作者：韩雍
朝代：明

十月江南天未霜，蒙茸野荠满园荒。旋呼童子寻根摘，便付庖人入鼎尝。荐酒漫誇蒲笋懒，调羹殊胜韭芽香。居閒茹美皆君赐，补报无能感意长。宦辙驱驰二十霜，迁官今喜到南荒。消閒遂我吟诗兴，取乐留宾索酒尝。薇省漫言勋业减，金瓯谁覆姓名香。食前方丈成何用，不若贫家菜味长。
食荠有感二首·其一
作者：韩雍
朝代：明

十月江南天未霜，蒙茸野荠满园荒。旋呼童子寻根摘，便付庖人入鼎尝。荐酒漫誇蒲笋懒，调羹殊胜韭芽香。居閒茹美皆君赐，补报无能感意长。
食荠有感二首·其二
作者：韩雍
朝代：明

宦辙驱驰二十霜，迁官今喜到南荒。消閒遂我吟诗兴，取乐留宾索酒尝。薇省漫言勋业减，金瓯谁覆姓名香。食前方丈成何用，不若贫家菜味长。
食鲥鱼
作者：韩雍
朝代：明

官廪送来香稻米，网船买得活鲥鱼。烹鱼炊米空饱食，补报无能愧逸居。
高邮吴司训升原武教谕乡人也诗以送之
作者：韩雍
朝代：明

手栽桃李满盂城，献绩金门荷宠荣。百里儒官司教化，一方人物赖陶成。研朱点易芹香暖，捲幔观澜雨气清。此去休言官独冷，显扬还儗振家声。
鸳湖归棹为姑苏屯田张指挥作
作者：韩雍
朝代：明

九重宵旰重兵农，阅稼将军已建功。万顷垂花田似锦，一帆归棹气如虹。牙旗光射鸳湖水，鼓角声传虎帐风。自古忠臣报明主，济川勋业是英雄。
黄都宪叔高有总督南畿粮储之命诗以送之
作者：韩雍
朝代：明

历转华阶三十年，清才常荷圣明怜。台官新拜中丞上，国计专司左辅前。定使京师恒足用，还期台鼎必乔迁。东南民力今逾竭，好为苍生解倒悬。
京中有怀何年兄
作者：韩韬
朝代：明

偶闻伐木晚丁丁，海内逢人忆弟兄。万里乡书裁过雁，半生旅思倦行旌。风尘荏苒同为客，世路崎岖独怆情。君向西江弟向越，月明何处望三城。
呈倪二府
作者：韩韬
朝代：明

先生词赋擅当场，磊落胸中迥莫方。调古文章追汉魏，官清瘴疠静江乡。三城初透春风晓，八桂曾沾宿雨凉。共道郡中生意早，萧萧悴草亦依阳。
呈聚伯沈座师
作者：韩韬
朝代：明

骅骝虽伏枥，骏骨出风尘。一顾将安报，恩深愧主人。剑古螭头脱，年深玉匣藏。不因君拂拭，何得露光芒。
呈聚伯沈座师·其一
作者：韩韬
朝代：明

骅骝虽伏枥，骏骨出风尘。一顾将安报，恩深愧主人。
呈聚伯沈座师·其二
作者：韩韬
朝代：明

剑古螭头脱，年深玉匣藏。不因君拂拭，何得露光芒。
秋日自端州早归
作者：韩韬
朝代：明

凌晨鼓棹促归舟，峡里寒云淡欲流。枫露渐深蝉响绝，海天初曙火萤收。惊人鸿雁双双起，趁水鸬鹚个个浮。凛冽鱼风吹客袂，满江秋色蓼花愁。
仙女石
作者：韩鸣凤
朝代：明

云雨烟消石磴香，不随丹阙舞霓裳。山云结辔骖黄鹤，崖竹编笙弄紫凰。缑馆月寒收别韵，蓝桥花老坠残妆。多情宋玉将词赋，巫峡台空枉断肠。
宿冲虚山房
作者：韩鸣凤
朝代：明

挥手谢人世，飘然物外情。白云吟处断，丹火意中明。扫石卧花影，扣弦和鹤鸣。得归招隐地，谁复爱浮名。
梅花村怀东坡
作者：韩鸣凤
朝代：明

天汉桥西雪里村，昔年仙迹到今存。峰头白鹤留形影，洞口梅花写梦魂。剪碎山云飞锦字，呼来江月坠芳尊。青苗有意不归去，啼鸟野花空掩门。
白水山佛迹岩午坐
作者：韩鸣金
朝代：明

青山白水两依依，尘世何缘得息机。题壁久封苔藓字，寻幽新制芰荷衣。泉飞素练悬今古，洞隐丹砂有是非。安得溪流变春酒，矶头潦倒日亡归。
石洞
作者：韩鸣金
朝代：明

结屋随幽境，真成一洞天。寒流听洗耳，怪石坐挥弦。客到湖光净，庭空树影悬。俗缘怜未了，吟望独遒然。
读义马传有感
作者：韩鸣金
朝代：明

救主当年羡的颅，谁知殉主有龙驹。哀鸣祇为冤魂诉，立毙还将正气扶。伏刃厕桥伤国士，改鞍衢路愧庸驽。古来多少捐生事，得似庵前就义无。思气操戈世道彝，我观义马实堪悲。脊鸰原上哀声急，紫燕茔前只影移。隅目忍看流血泪，霜蹄那复逐风驰。犬猴忠义传青史，千古骅骝载传奇。
读义马传有感·其一
作者：韩鸣金
朝代：明

救主当年羡的颅，谁知殉主有龙驹。哀鸣祇为冤魂诉，立毙还将正气扶。伏刃厕桥伤国士，改鞍衢路愧庸驽。古来多少捐生事，得似庵前就义无。
读义马传有感·其二
作者：韩鸣金
朝代：明

思气操戈世道彝，我观义马实堪悲。脊鸰原上哀声急，紫燕茔前只影移。隅目忍看流血泪，霜蹄那复逐风驰。犬猴忠义传青史，千古骅骝载传奇。
青霞洞
作者：韩鸣金
朝代：明

散步觅丹丘，青霞晚更幽。楼居人已远，赋就我还留。隔树閒云度，当檐宿雨流。登临殊未惬，更欲跨苍虬。
遣意
作者：韩鸣鸑
朝代：明

至人处世间，隐如在泽珠。和光固其扃，虚室辉有馀。燥湿不同营，喧寂各异趋。皎皎多易淄，守元称远儒。自非罔象流，赤水谁能濡。□哉先民言，盛德乃若愚。凤凰鸣高冈，旷世一见之。翻身擢朝日，自顾羽毛奇。竹实何葳蕤，览辉以来仪。岂不厌寂寥，恐为众鸟嗤。
遣意·其一
作者：韩鸣鸑
朝代：明

至人处世间，隐如在泽珠。和光固其扃，虚室辉有馀。燥湿不同营，喧寂各异趋。皎皎多易淄，守元称远儒。自非罔象流，赤水谁能濡。□哉先民言，盛德乃若愚。
遣意·其二
作者：韩鸣鸑
朝代：明

凤凰鸣高冈，旷世一见之。翻身擢朝日，自顾羽毛奇。竹实何葳蕤，览辉以来仪。岂不厌寂寥，恐为众鸟嗤。
凤皇谷
作者：韩鸣鸾
朝代：明

凤皇鸣高冈，旷世一见之。翻身耀朝日，自顾羽毛奇。
寥阳夜饮
作者：韩鸣鸾
朝代：明

夜饮寥阳殿，明月何娟娟。举杯邀明月，形影似相怜。酒满月在手，酒尽月还天。步月醉欲卧，明月来床前。醉时在交欢，醒后各茫然。
白云山居二首·其一
作者：音住
朝代：明
体裁：五言律诗

曲巷门深闭，颓然一敝庐。惯披将坏衲，聊展未看书。藓壁青当席，藤梢绿刺裾。年来幽讨熟，身世并教疏。
白云山居二首·其二
作者：音住
朝代：明
体裁：五言律诗

落日凭虚涧，西风袭布袍。人烟团渡口，鸟语碎林皋。云影当秋薄，滩声入夜高。禅流无砥柱，澜倒日滔滔。
白云宫
作者：项之耀
朝代：明
体裁：七言律诗

驱石何年到此中，重岩乱砌郁珑璁。宗分岱岳山横北，襟带黄河水自东。岚杂浮烟迷贝阙，风回骤雨响云宫。捓揄不尽看残碣，欲记移文愧未工。
夫子书屋落成阑干皆用卐字遂名曰卐斋属赋四十字
作者：项佩
朝代：明
体裁：五言律诗

夫子爱奇字，回阑缭绕之。一时齐作卐，三点不成□。树色春浮并，斋居绣佛宜。定知人载酒，送喜有刍尼。
朗云堂家集次孔彰兄韵
作者：项佩
朝代：明
体裁：七言律诗

诗坛此夕并贤宗，彤管风微亦我容。月转帘栊排雁序，云深庭砌护芝茸。本无金谷繁华慕，祗似兰亭少长逢。检点溪藤兼石墨，老兄双袖未龙钟。
桃源忆故人·闻外归
作者：项佩
朝代：明
体裁：词

东风似惜离颜瘦。不计纱窗轻皱。吹得梅芽香透。才是郎归候。屏山十二春依旧。买幅生绡重绣。花影双双当昼。莫遣离情又。
社日
作者：项佩
朝代：明
体裁：五言绝句

过雨春泥白，斜飞燕尾纤。恰停针线坐，自起为钩帘。
送外
作者：项佩
朝代：明
体裁：五言绝句

已识风尘苦，经春又别离。钓船迎水去，无处不牵丝。
阅午梦堂返生香集追赋·其一
作者：项佩
朝代：明
体裁：七言绝句

霏霏玉影未全虚，照眼分明白鹿车。梦到不堪重梦处，凄风吹灭旧遗书。
阅午梦堂返生香集追赋·其二
作者：项佩
朝代：明
体裁：七言绝句

返生香爇返生时，莫倚青蛾认旧眉。绝世才华消不得，自应长揖作男儿。
雪后赠钟姊姚夫人
作者：项佩
朝代：明
体裁：七言律诗

太傅门风旧所思，新欢得系茑萝丝。女媭不詈申椒赋，道蕴原娴若柳诗。宝髻云光青凤羽，罗衫花样碧桃枝。野渔未漉山南酒，白雪遥觞女导师。
题外居卐斋
作者：项佩
朝代：明
体裁：五言排律

葺斋遴制雅，名卐较萧殊。秋水盈盈碧，幽栏曲曲朱。影分金粟字，光引日南珠。观世悲同佛，闲家庆有儒。菲葑从说项，牛斗式躔吴。薤篆新题额，螺文旧涌膜。当轩宜独寤，侧席俨双趺。忧国逾簪组，谈空异苾刍。床尘琴静拭，庭草鹤归扶。解画襄阳孟，曾师安定胡。何宾言自牖，有妇学操觚。管叶飞随凤，丝深隐鉴蛛。穷安君子固，疾祷众生无。室是维摩幻，颜非子夏臞。六窗随便应，一榻懒轻敷。经纬参前谢，风流拥大苏。联吟单作甫，合烛耦犹吾。启幕明星烂，翱翔弋晓凫。
石佛寺
作者：项元汴
朝代：明
体裁：七言绝句

山居偶逐白云过，游戏临窗笔墨多。却愧山阴王逸少，远公不惜听经鹅。
龙渊秋集同子瞻兄陈子忠分得天字
作者：项元汴
朝代：明
体裁：七言律诗

疏林缭绕带龙渊，三径悠然接野田。秋水不流明似练，晚峰相并削成莲。云窗石几挥毫里，竹色松阴展簟前。频会莫惊星聚夜，一尊聊醉菊花天。
东园秋霁同诸弟携尊眺赏
作者：项元淇
朝代：明
体裁：五言律诗

诞嫚予成癖，清狂尔较深。言同池上酌，来听竹间琴。水气澄荷槛，秋阴抱石林。凉风一披拂，竟日懒衣簪。
初夏汎南河遵螺潭庵放舟花庄池馆作
作者：项元淇
朝代：明
体裁：七言律诗

日长风暖柳花新，引兴扬舲野水滨。飞燕掠波如识我，游鱼吹藻忽惊人。林间池馆要山简，物外禅栖迟许询。且共流连休遽返，酒杯湖月正相亲。
同陈白阳登阁
作者：项元淇
朝代：明
体裁：五言律诗

月宇临清桂，星筵拂绛河。已投车辖饮，兼倒接䍦歌。砧杵催秋急，风烟向晚多。春波门外路，乘兴数经过。
月堂夜坐
作者：项元淇
朝代：明
体裁：五言律诗

绝磴出云危，虚堂向晚披。竹开留客径，树剪碍山枝。海月当窗倚，湖帆俯镜窥。投簪属清旷，永夜不知疲。
江上望潮不至戏作竹枝
作者：项元淇
朝代：明
体裁：词

郎君南埧妾北湄，早潮望到晚潮时。浙江潮信有时失，郎约何时可定期。
治长水故园值春尽诸友携觞命韵得来字
作者：项元淇
朝代：明
体裁：五言律诗

言从长水涘，行剪故山莱。鸟有相求乐，人今不速来。夏阴先灌木，春色尚馀杯。九里樵风便，轻舟暮可回。
赠阴三嘉判官致政归嘉州
作者：项元淇
朝代：明
体裁：七言律诗

矫矫独行辞巧宦，冥冥霄汉羡飞鸿。蛾眉万叠岷江外，剑阁千寻栈路中。晓涧翠迷邛竹雨，春城香散海棠风。凭君为语狂歌者，栖隐于今凤德同。
南归赠别两姑侍二尊人在关中
作者：项兰贞
朝代：明
体裁：七言绝句

东风吹雁各分飞，柳色青青恋夕晖。此去影娥池上月，照人千里一帆归。
咏梅
作者：项兰贞
朝代：明

冰玉孤清世外姿，娟娟新月上疏枝。无情短笛休轻弄，未是春风点额时。
寄慰寒山赵夫人
作者：项兰贞
朝代：明
体裁：五言绝句

落叶惊秋早，断鸿天际闻。遥思鹿门侣，愁看岭头云。
忆懿卿佩瑱两姑关中
作者：项兰贞
朝代：明
体裁：七言律诗

秋半梧桐叶渐残，函关西去路漫漫。同悬明月三千里，独倚西风十二阑。庭际有花零玉露，天涯极目候青鸾。遥思此夕深闺侣，空忆江南梦到难。
扬州野泊
作者：项兰贞
朝代：明
体裁：古风

长林日暮行人少，淮扬古渡闻啼鸟。閒云来去数峰青，极浦寒烟浮树杪。岸阔潮平一雁过，木兰舟荡采莲歌。荒村渔火半明灭，新月如钩映薜萝。忽闻野寺疏钟动，芦苇簌簌江风送。徘徊枕上意如何，城笳吹起江南梦。
捣练子·秋夜
作者：项兰贞
朝代：明

新雁唳，叶纷飞。砧杵声催露湿衣。独坐空庭更漏永，一天明月散清辉。
摊破浣溪沙·小春
作者：项兰贞
朝代：明

淅淅寒风撼玉钩。起来斜日照红楼。帘外一声鹦鹉唤、唤梳头。花发小春情脉脉，笛吹长夜恨悠悠。多少泪珠弹不断、倩谁收。
春尽
作者：项兰贞
朝代：明
体裁：六言诗

片片红英落尽，萋萋芳草欲迷。暖风忽送春去，深院无人鸟啼。
柳枝词
作者：项兰贞
朝代：明
体裁：词

绿树阴深映酒旗，欲牵春色上高枝。年年为惜行人别，折尽东风总不知。
柳枝词
作者：项兰贞
朝代：明
体裁：词

绿树阴阴映酒旗，欲牵春色上柔枝。年年为惜征夫别，折尽东风总不知。
梅花引·秋闺
作者：项兰贞
朝代：明

晚云攒，晚风寒。叶落霜飞篱菊残。不堪看。不堪看。侬瘦似花，倚栏谁个怜。哀蛩泣遍衰杨岸，哀鸿叫遍疏桐院。恨漫漫。恨漫漫。明月又圆，那人何日还。
步月
作者：项兰贞
朝代：明

步月下庭除，萤飞花影侧。露下不知寒，鸣蛩动秋色。步月下庭除，青苔印鞋湿。行吟月转西，觅句还独立。
步月·其二
作者：项兰贞
朝代：明
体裁：五言绝句

步月下庭除，青苔印鞋湿。行吟月转西，觅句还独立。
步月（二首）
作者：项兰贞
朝代：明
体裁：五言绝句

步月下庭除，萤飞花影侧。露下不知寒，鸣蛩动秋色。
点绛唇·忆外茂仲
作者：项兰贞
朝代：明

柳眼舒青，宫桃着露烟如织。凭栏目极。无语心凄恻。风度箫声，凤去空相忆。愁寒食。薄罗初试。杏脸消春色。
秋夜
作者：项兰贞
朝代：明
体裁：五言绝句

静夜砧初动，凉风雨乍收。一钩新月上，应照故园楼。
秋夜忆家
作者：项兰贞
朝代：明
体裁：五言律诗

一夕秋风至，天空雁忽来。露漙阶下草，月落掌中杯。故国书难到，他乡客未回。坐怜砧杵急，寒柝又相催。
秋宫怨
作者：项兰贞
朝代：明
体裁：七言律诗

鹊镜慵开尘雾蒙，笙歌遥度粉墙东。瑶阶夜散梧桐雨，紫禁秋高荷芰风。凤辇不来花闇淡，羊车何处月朦胧。此生难识君王面，玉腕年年系守宫。
移居别旧舍
作者：项兰贞
朝代：明
体裁：五言律诗

十载相依处，今宵忍别离。小窗明月夜，深院画眉时。去去愁无路，行行步较迟。庭梅解人意，落尽最繁枝。
答赵夫人寄慰
作者：项兰贞
朝代：明
体裁：五言绝句

乍得山中信，挑灯忆昔期。别来空有句，强半悼亡诗。
舟中晚眺得青字
作者：项兰贞
朝代：明
体裁：五言绝句

片帆天际阔，落日远山青。隐隐风前笛，行人不忍听。
过天竺
作者：项兰贞
朝代：明
体裁：五言律诗

岚气侵衣袂，轻风拂鬓鬟。径深芳草合，林静落花殷。人集烟中寺，僧归树杪山。崎岖探胜槩，赢得此身閒。
迟凝秀姊不至
作者：项兰贞
朝代：明
体裁：七言绝句

风吹细雨湿窗纱，宝鸭香消一缕斜。薄暮酒阑人不到，一枝春信负梅花。
送周夫人归松陵
作者：项兰贞
朝代：明
体裁：七言绝句

目送飞鸿无那愁，西风飒飒水悠悠。可怜垂柳多摇落，难向秋江挽去舟。
送外赴试
作者：项兰贞
朝代：明
体裁：七言绝句

柳阴轻绾木兰舟，杯酒殷勤动别愁。此去但看江上月，清光犹照故园楼。
醉花阴·闻莺
作者：项兰贞
朝代：明

袅袅东风欺弱柳。碧沼波纹皱。寂寞倚雕栏，呖呖啼莺，几处春光透。千回百转离人后。更怕春归骤。记得去年间，花下踟蹰，正是愁时候。
采莲曲·其一
作者：项兰贞
朝代：明
体裁：词

新栽白苧泛清溪，一棹烟波香雾迷。竞摘荷花怜并蒂，横塘歌罢月痕低。
采莲曲·其三
作者：项兰贞
朝代：明
体裁：词

朦胧斜月淡云封，不寐愁闻夜半钟。綵笔漫传心上事，泪痕多处墨痕浓。
采莲曲·其二
作者：项兰贞
朝代：明
体裁：词

会稽女子题三诗，于驿亭写其哀恨。予已两次其韵为，和因复赋此悼之。
雒城闻雁
作者：项兰贞
朝代：明

明月照苍苔，横空一雁来。影翻飞叶堕，声带晚风回。塞北征人思，闺中少妇哀。江南别业在，丛桂几枝开。
题秋江送别便面
作者：项兰贞
朝代：明
体裁：五言绝句

送别空江上，凉风满客舟。离情同岸柳，摇落不胜秋。
咏布
作者：项利侯
朝代：明
体裁：七言排律

广布含弘均釜权，后宫何独祀蚕先。华黄轻浅葵倾藿，秀颖包函栗剖毡。三寸锄锋仍日削，暮春播种早秋搴。吐非鲛泪茸疑羽，韧等桑皮白睨笺。残缊董京资覆体，敝綀元道拯挛蜷。苞跗采撷囊垂橐，车轧槌弹弓控弦。细密偶纯弘被俭，枲匀表里损芦缏。诸于轻暖推清献，赭�奇温拒百年。火浣冰绡妖服袨，驼绒翠锦类裘膻。刷经梳发三梭子，标鬊飞花一两絟。夜雪晓霜侔粟帛，文沉武露捍脢肩。明衣斋洁宣尼制，宅旷桑麻赋里廛。一尺可缝汉宗室，绸缪添线宋宫缘。甬中升越来卉服，緤锡緰㠿交阯县。义取绵延行久远，名因远播体安便。箕薪翳果仁藏荚，核碾充刍脂液燃。蠙贡絮纤殷荐庙，袄胖衬铠授寒边。啼号挟纩阳回泽，闺阃经纶娲补天。缝掖士林彰朴素，御禈郊禘染青玄。期颐节烈昭恩赉，德备夭乔志草棉。
五大夫松
作者：项利宾
朝代：明
体裁：七言绝句

干霄原不受秦官，郁郁苍髯拂晓看。千尺飞涛云外捲，祗令今日影犹寒。
晚次芗溪
作者：项嘉谟
朝代：明
体裁：七言绝句

人家远见女墙头，客到城边尽系舟。薄暮寒蝉声未歇，心随杨柳送残秋。
赠陈徵君
作者：项嘉谟
朝代：明
体裁：五言律诗

多君存古道，十载得閒居。邻叟供新茗，锄丁荐野蔬。追怀辞禄赋，拟著绝交书。花鸟堪成岁，山中幽事馀。
吴江道中
作者：项圣谟
朝代：明
体裁：五言律诗

一抹湖光里，微茫出钓船。荒桥古渡口，废庙夕阳边。驿柳寒无叶，江亭暮有烟。令人虚怅望，问酒到垆前。
题自画大树
作者：项圣谟
朝代：明
体裁：七言绝句

风号大树中天立，日落西山四海孤。短策且随时旦暮，不堪回首望菰蒲。
欲登嵩岳先呈傅元鼎令君
作者：项士美
朝代：明
体裁：七言绝句

百里花城万户春，琴堂咫尺绝无尘。看山不比来看竹，问胜先须问主人。
五人墓
作者：项声表
朝代：明
体裁：七言律诗

谁谓恩雠与博名，同怀幽愤直如横。诛无遗恨尊君父，飨不孤芳乐弟兄。聚作五星占夜气，小分群岳露精英。圣明容得还封树，莫向他人论死生。
访友人
作者：项德成
朝代：明
体裁：五言律诗

白社人何处，青山杖策寻。扣门惊雀梦，入院踏花阴。一榻云栖冷，三杯草坐深。低回耽绝胜，烟霭碧沉沉。
出清远峡野望
作者：项忠
朝代：明
体裁：五言律诗

行尽峡中路，苍茫见远天。平林明旭日，飞鸟出寒烟。绿树江头驿，黄茅郭外田。孤怀无限思，望断白云边。
夜泊感怀
作者：项忠
朝代：明
体裁：七言绝句

兼葭萧瑟露华清，淡月笼沙浅水平。今夜不知廊庙上，何人有梦到苍生。
题徽宗画碧桃鸲鹆
作者：项忠
朝代：明
体裁：七言绝句

五国城边掩泪时，汴梁宫阙了无遗。争如鸲鹆知春意，犹占东风第一枝。
南湖秋泛
作者：项桂芳
朝代：明
体裁：七言律诗

水满长湖一片秋，微茫烟雨镜中收。芙蓉夹岸迎青雀，芦荻平沙隐白鸥。载酒自宜消岁月，垂竿还拟向沧洲。采菱何处歌声断，木落天高动客愁。
怀吴稚文
作者：项真
朝代：明
体裁：七言律诗

吴子谈经鬓未丝，官閒却与懒相宜。衙空亦可容鱼队，俸薄才堪买鹤骑。苜蓿一园知不饱，梅花两载岂无诗。思君明月清樽处，姑篾城头望眼迟。
社集分赋得竹林
作者：项真
朝代：明
体裁：古风

入林非任诞，怀抱良有托。把臂惬同志，痛饮恋狂药。脩竹何萧萧，微风箨已落。故丛濯纤枝，碧影堕杯勺。盘桓不能去，啸咏或间作。管弦非所好，况乃灵鼍咢。仰视飞鸟翔，醉眼空寥廓。契此考槃趣，谢彼彯缨缚。寄语道旁子，沈冥与尔各。
落花
作者：项禹揆
朝代：明
体裁：七言律诗

一番风信客心惊，怨粉愁红迭送迎。香篆三更鸡舌冷，锦泥十里马蹄轻。梦回故国无知已，流落天涯不问名。最是芳颜怜易改，难将綵缕系长生。
与友人话旧
作者：项穆
朝代：明
体裁：七言律诗

经年南北嗟长别，今夕相逢兴转豪。雨过捲帘看桂影，风来留客听松涛。半生事业徒残卷，万虑消除祗浊醪。剑气已占遥应斗，明时何复赋离骚。
柳枝
作者：项穆
朝代：明
体裁：七言绝句

湿雨沾泥若见怜，穿红绕紫乍争妍。不如落水为萍叶，任著东风处处圆。
秋日谒陆宣公祠
作者：项良枋
朝代：明
体裁：七言律诗

孤城落木冷萧萧，丞相祠堂漫寂寥。内禁万言青简在，荒州千里赤心遥。秋风断雁迷湖渚，夜月啼乌上丽谯。祇有忠魂应未散，伤心欲赋楚辞招。
出龙江关得李玄白亦罢浙闱信
作者：项道民
朝代：明
体裁：五言律诗

尔命仍难达，予怀祗自怜。吟边嫌句短，客里得愁先。黄菊深归兴，澄江稳昼眠。颠毛种种矣，非复弃繻年。
初秋
作者：项道民
朝代：明
体裁：五言律诗

庭际忽开朗，初秋蔓架除。林香收蚤蜜，畦翠长新蔬。避客扉常掩，无人发懒梳。松窗灯火夜，还有课儿书。
寒夜怀李玄白在吴门
作者：项道民
朝代：明
体裁：五言律诗

熏笼香自暖，茗碗过三更。冻月含霜气，回风走叶声。残灯沉幔冷，栖鸟压枝惊。此夜难成寐，寒衾念友生。
暮春山庄即事
作者：项道民
朝代：明
体裁：七言律诗

溪上田田莲叶齐，墙头个个竹枝低。长春花发香凝砌，半夏苗生药满畦。道貌只宜居士服，清斋何怪太常妻。偶缘对客时挥麈，每为看山独杖藜。
游故郭武定侯园
作者：项道民
朝代：明
体裁：七言律诗

先朝贵主故侯家，野圃东陵学种瓜。金埒昼閒天厩马，玉堂晴锁上林花。凤鸾响断无璚管，蛱蝶图残有绛纱。青鬓少儿头白尽，自翻新谱按琵琶。
经临安县
作者：项道民
朝代：明
体裁：五言律诗

碧涧侵桥阔，青山绕县斜。林深惟鹿豕，树老成龙蛇。野饭烧松子，篱香散栗花。烟云前路暝，灯火宿谁家。
蛱蝶
作者：项道民
朝代：明
体裁：五言律诗

栩栩双飞蝶，书帷点绛纱。撩人轻扑粉，避雀巧穿花。浥露香须湿，迎风锦翅斜。凭君幽梦远，随意绕天涯。
赋得团扇代姬赠别
作者：项道民
朝代：明
体裁：五言律诗

妾命仍宜尔，君心讵不同。曾携怀袖里，几抱月明中。巧制裁班女，新诗出汉宫。炎凉自有分，岂敢怨秋风。
送陈侍御出守韶阳
作者：项道民
朝代：明
体裁：七言律诗

使君五马下东方，几载明光草谏章。驿路幽花香豆蒄，离亭秋树暗桄榔。卜鸡自化夷獠俗，驱鳄能清瘴海乡。汉代即今容汲黯，岂留长卧在淮阳。
兰山
作者：项麒
朝代：明
体裁：古风

兰谷何逶迤，暄风蔼然至。清芬远飞扬，芳心静无倚。不采非所伤，幽独良自媚。彼美岩阿人，时来慰芳意。冰弦一再挥，馀音淡盈耳。白雪凝不流，春空旷如洗。安得同心人，清言究真趣。
初秋
作者：顾与沐
朝代：明

新凉徐步好，落叶始知秋。松月北窗静，水云南浦幽。有情聊取醉，多病不禁愁。徙倚看清景，空阶萤火流。
南曹假归秋杪入山遍访僧舍爱忍草庵之胜宿也
作者：顾与沐
朝代：明

山静路逾僻，庵孤景亦异。炊烟当午断，林木经秋翳。片月上高松，回飙韵空际。潮音和梵音，梦觉何思议。况有长明灯，群方破昏呓。我留庵中宿，不唾庵中地。乞假香火缘，便为归休计。卜居更卜邻，法侣从所契。茅屋近可营，余生舟不系。金绯尔何物，去去如脱屣。
大风
作者：顾云
朝代：明
体裁：七言绝句

屋瓦轻飞乱如叶，太虚磅礴无光辉。村深虎豹夜多出，山下独行人未归。
昭君怨
作者：顾云鸿
朝代：明
体裁：七言绝句

一闭昭阳二十春，才瞻天表已胡尘。由来错认君王弃，过眼何曾屈一人。
登拂水岩
作者：顾云鸿
朝代：明
体裁：五言律诗

一杖入丛箐，春泉处处生。岩侵湖墅近，崖豁海门平。云径分樵出，风林带鸟倾。盘回千嶂尽，下界一鸡鸣。
还山
作者：顾云鸿
朝代：明
体裁：五言律诗

柴门一以杜，胜事日相因。移竹听初雨，披花出故人。石衣行地古，野语隔墙新。忽笑朝来梦，风尘易水滨。
雪夜梦与受之登楼境界超远已觉恍有所得口占纪之
作者：顾云鸿
朝代：明
体裁：古风

任城腊五夜，雪势浩方永。拥裘深帷中，照见须眉影。神马挟冯夷，我驭何不骋。遂登白玉楼，俯视方壶顶。秋阳郁平林，下界亦井井。有美楼居人，含毫发奇颖。拍肩遂共歌，绮思一时冷。谈笑闻邻钟，冷然得深省。
答左虞
作者：顾云龙
朝代：明

雕虫堪厌弃，汗马亦浮沉。问产家人薄，论交国士深。一丘非豹隐，双剑或龙吟。听罢青衿咏，悠悠伤我心。
些月氏王头歌和杨铁厓
作者：顾亮
朝代：明

月氏肉，碎如雪。
月氏颅，颈如铁。
快剑一斫天柱折，留取胡卢饮生血。
冒顿老魅呼月精，夜酌葡萄陇月明。
鬼妻蹋地号我天，可汗天灵哮唬声嘶酸。
於乎！颅兮颅兮汝勿悲，我今酌汝金留犁。
黔州都督有血顶，精魂夜夜溺中啼。
广陵夜泊
作者：顾亮
朝代：明

风风雨雨暗江津，愁里青灯照一身。夜半忽闻江上橹，往来还有未归人。
月氏王头歌和杨铁崖
作者：顾亮
朝代：明

月氏肉，碎如雪，月氏颅，劲如铁。快剑一斫天柱折，留取胡卢饮生血。冒顿老魅呼月精，夜酌葡萄陇月明。鬼妻蹋地号我天，可汗天灵哮唬声嘶酸。于乎，颅兮颅兮汝勿悲，我今酌汝金留犁。黔州都督有血顶，精魂夜夜溺中啼。
次韵周彦章寒食偶成
作者：顾亮
朝代：明

杏子花残燕子忙，佳辰百五媚春光。万家庖舍胶觞冷，几处坟茔麦饭香。幽鸟送声多杜宇，野林抽叶半吴桑。闲边剩有登临兴，都付吟笺与酒觞。
郡斋独酌忆蔡章阳马仲穆诸君
作者：顾亮
朝代：明

半生徒碌碌，百事未能周。白屋方甘老，朱门忽见收。登龙应有愧，得马正堪忧。坐对盈樽酒，寥寥忆旧游。
浪淘沙·闺思
作者：顾众
朝代：明

生小弄冰弦，未拨先怜，涩莺娇燕语春烟。一点幽情传未得，残月窥帘。铜雀锁婵娟。惊数流年，小桃窗下背花眠。谁唱西陵肠断句，梦到君边。
万历甲辰秋东林书院落成步杨龟山先生此日不再得诗韵
作者：顾允成
朝代：明

此日今还得，朝辉耀扶桑。厥初赤子心，悬象并穹苍。无端过浮云，暂掩本灵光。努力事拂拭，依然露元阳。理欲判危微，规矩成员方。尘埃去弗来，真气泄针芒。日新又日新，其何用不臧。性非犹杞柳，仁义宁贼戕。无为彼教惑，吾道掷秕糠。大哉羲孔易，洗心密退藏。不效浅薄子，争斗群卉芳。天地人鼎立，至大而至刚。欲仁斯仁至，安所置彷徨。南方文学古，东林岁月长。继往开来兹，平步履康庄。念我踰五十，惭愧闇然章。从前所萦萦，不脱名利场。何当一奋跃，藩决失羸羊。日知其所无，月能幸无忘。果能此道矣，虽柔而必强。浩渺重溟波，一苇自堪航。流光不相贷，迅速转无常。朝闻夕死可，仁者寿不亡。若不及时敏，老至空悲伤。中行未易几，必也狷与狂。
吾与吟
作者：顾允成
朝代：明

只对青山不著书，鸢飞鱼跃见天机。嗒然隐几吾忘我，梦觉人间是与非。只对青山不著书，窗前绿草自菲菲。蒲团坐破何烦补，此意从来知者希。只对青山不著书，无声无臭悟渊微。閒亭小阁无他事，剩与春风伴浴沂。只对青山不著书，江门老子亦依稀。声声色色原无两，枉判低昂费指挥。不对青山不著书，出于机也入于机。曾似有无双遣却，夜深乌鹊绕南飞。亦对青山亦著书，廓然顺意莫猜疑。无端并入庄生梦，蝴蝶原来便是台。箪瓢疏水意何如，乐在其中境转舒。古人冷淡今人笑，漫被浮云点太虚。浴沂风雩兴超然，童冠三三春暮天。古人冷淡今人笑，傀儡场中闹岁年。鹪鹩偃鼠总蘧蘧，归休无用天下为。古人冷淡今人笑，豆羹箪食见须眉。首阳山下日凄凄，敝屣侯封向采薇。古人冷淡今人笑，玄武门前血溅衣。桐江滩上雪霏霏，独拥羊裘一钓垂。古人冷淡今人笑，南山又见北山移。五柳萧萧映绿阴，先生不知何许人。古人冷淡今人笑，纷纷争媚玉楼春。紫芝先生年六十，生平未尝见女色。古人冷淡今人笑，二八嫦娥不离侧。伯鸾卓尔似人龙，且向吴门学赁舂。古人冷淡今人笑，以隶相尊倒托佣。男婚女嫁既已毕，子平山游不复出。古人冷淡今人笑，儿孙马牛何时逸。少文好游有奇僻，老疾名山图在室。古人冷淡今人笑，泰山当前眼如绌。罗冲万金原不足，君平百钱自有馀。古人冷淡今人笑，却将不足奉有馀。仲蔚蓬蒿雅没人，闭门养性略荣名。古人冷淡今人笑，击鼓求亡大过情。短褐持蔬自奉宾，驎之父子水潾潾。古人冷淡今人笑，反命厨人代野人。一坐藜床五十年，幼安当膝处皆穿。古人冷淡今人笑，累褥重茵自在眠。一琴一鹤亦已清，如何屏去不留行。古人冷淡今人笑，前呼后拥小儿惊。酒或三行或五行，主宾会数而情真。古人冷淡今人笑，司马家风邈绝伦。喜怒哀乐未发前，此中气象作何观。古人冷淡今人笑，憧憧思虑汹狂澜。予欲无言见仲尼，子渊终日只如愚。古人冷淡今人笑，咸辅颊舌口嗫嚅。
吾与吟·其一
作者：顾允成
朝代：明

只对青山不著书，鸢飞鱼跃见天机。嗒然隐几吾忘我，梦觉人间是与非。
吾与吟·其七
作者：顾允成
朝代：明

箪瓢疏水意何如，乐在其中境转舒。古人冷淡今人笑，漫被浮云点太虚。
吾与吟·其三
作者：顾允成
朝代：明

只对青山不著书，无声无臭悟渊微。閒亭小阁无他事，剩与春风伴浴沂。
吾与吟·其九
作者：顾允成
朝代：明

鹪鹩偃鼠总蘧蘧，归休无用天下为。古人冷淡今人笑，豆羹箪食见须眉。
吾与吟·其二
作者：顾允成
朝代：明

只对青山不著书，窗前绿草自菲菲。蒲团坐破何烦补，此意从来知者希。
吾与吟·其二十
作者：顾允成
朝代：明

一坐藜床五十年，幼安当膝处皆穿。古人冷淡今人笑，累褥重茵自在眠。
吾与吟·其二十一
作者：顾允成
朝代：明

一琴一鹤亦已清，如何屏去不留行。古人冷淡今人笑，前呼后拥小儿惊。
吾与吟·其二十三
作者：顾允成
朝代：明

喜怒哀乐未发前，此中气象作何观。古人冷淡今人笑，憧憧思虑汹狂澜。
吾与吟·其二十二
作者：顾允成
朝代：明

酒或三行或五行，主宾会数而情真。古人冷淡今人笑，司马家风邈绝伦。
吾与吟·其二十四
作者：顾允成
朝代：明

予欲无言见仲尼，子渊终日只如愚。古人冷淡今人笑，咸辅颊舌口嗫嚅。
吾与吟·其五
作者：顾允成
朝代：明

不对青山不著书，出于机也入于机。曾似有无双遣却，夜深乌鹊绕南飞。
吾与吟·其八
作者：顾允成
朝代：明

浴沂风雩兴超然，童冠三三春暮天。古人冷淡今人笑，傀儡场中闹岁年。
吾与吟·其六
作者：顾允成
朝代：明

亦对青山亦著书，廓然顺意莫猜疑。无端并入庄生梦，蝴蝶原来便是台。
吾与吟·其十
作者：顾允成
朝代：明

首阳山下日凄凄，敝屣侯封向采薇。古人冷淡今人笑，玄武门前血溅衣。
吾与吟·其十一
作者：顾允成
朝代：明

桐江滩上雪霏霏，独拥羊裘一钓垂。古人冷淡今人笑，南山又见北山移。
吾与吟·其十七
作者：顾允成
朝代：明

罗冲万金原不足，君平百钱自有馀。古人冷淡今人笑，却将不足奉有馀。
吾与吟·其十三
作者：顾允成
朝代：明

紫芝先生年六十，生平未尝见女色。古人冷淡今人笑，二八嫦娥不离侧。
吾与吟·其十九
作者：顾允成
朝代：明

短褐持蔬自奉宾，驎之父子水潾潾。古人冷淡今人笑，反命厨人代野人。
吾与吟·其十二
作者：顾允成
朝代：明

五柳萧萧映绿阴，先生不知何许人。古人冷淡今人笑，纷纷争媚玉楼春。
吾与吟·其十五
作者：顾允成
朝代：明

男婚女嫁既已毕，子平山游不复出。古人冷淡今人笑，儿孙马牛何时逸。
吾与吟·其十八
作者：顾允成
朝代：明

仲蔚蓬蒿雅没人，闭门养性略荣名。古人冷淡今人笑，击鼓求亡大过情。
吾与吟·其十六
作者：顾允成
朝代：明

少文好游有奇僻，老疾名山图在室。古人冷淡今人笑，泰山当前眼如绌。
吾与吟·其十四
作者：顾允成
朝代：明

伯鸾卓尔似人龙，且向吴门学赁舂。古人冷淡今人笑，以隶相尊倒托佣。
吾与吟·其四
作者：顾允成
朝代：明

只对青山不著书，江门老子亦依稀。声声色色原无两，枉判低昂费指挥。
和大司成曾公励志诗时守国子博士
作者：顾允成
朝代：明

仁远乎哉只此心，为因失养转沦沉。静驰浮想天机浅，动逐游尘嗜欲深。克己须从偏处克，寻根莫向叶中寻。我闻入圣无多诀，混混原泉不可禁。
寄薛玄台致奠太石贾丈并讯二尊人嫂夫人起居
作者：顾允成
朝代：明

昔年子归来，关山有太石。今日子迈往，朱龙无太石。如何转盼间，幽明倏旦夕。死去何所知，奈此高堂白。室内守空帏，念之悽怆百。为我问灵几，精气谁与宅。人生终会尽，彭殇亦安择。化作庄家蝶，隐几论今昔。
寿浦环溪
作者：顾允成
朝代：明

环溪之水秀且清，华堂寿筵列大亨。千杯百杯无量酒，一唱三叹有馀音。寿翁伉俪健相埒，有子饶美笔铮铮。四壁图书雅足尚，满庭兰桂郁有英。天锡纯嘏介繁祉，龙章行照蟠桃觥。
寿谈勉翁
作者：顾允成
朝代：明

矍铄勉翁，八十如童。头有异骨，足下生风。饮食衎衎，论说融融。图书满壁，芝兰郁蓊。陶家之酒，饮可三汎。邵氏之篇，吟且百筒。我歌南山，耋寿其逢。
应尽须尽吟
作者：顾允成
朝代：明

应尽须尽，行法俟命。剖破形骸，朗然独运。应尽须尽，没宁存顺。朝闻夕可，三复斯训。应尽须尽，万缘息净。啼泣满前，松风入听。应尽须尽，颜子短命。加我数年，亦已过分。应尽须尽，天地混沌。矧伊人兮，妄生执吝。应尽须尽，尽亦非尽。返于太极，寓诸无竟。应尽须尽，非尽亦尽。太极无极，何始何竟。
应尽须尽吟·其一
作者：顾允成
朝代：明

应尽须尽，行法俟命。剖破形骸，朗然独运。
应尽须尽吟·其七
作者：顾允成
朝代：明

应尽须尽，非尽亦尽。太极无极，何始何竟。
应尽须尽吟·其三
作者：顾允成
朝代：明

应尽须尽，万缘息净。啼泣满前，松风入听。
应尽须尽吟·其二
作者：顾允成
朝代：明

应尽须尽，没宁存顺。朝闻夕可，三复斯训。
应尽须尽吟·其五
作者：顾允成
朝代：明

应尽须尽，天地混沌。矧伊人兮，妄生执吝。
应尽须尽吟·其六
作者：顾允成
朝代：明

应尽须尽，尽亦非尽。返于太极，寓诸无竟。
应尽须尽吟·其四
作者：顾允成
朝代：明

应尽须尽，颜子短命。加我数年，亦已过分。
旧得有读书乐时一讽咏欣然会心因广之为静坐乐会友乐各四章
作者：顾允成
朝代：明

山光照槛水绕廊，净几明窗一炷香。门无剥啄迥尔寂，壁有图书闇然章。韶光莫放忙里老，人生惟有静坐好。静坐之乐乐何如，万物皆春百虑除。修竹压檐桑四围，郁郁瀼瀼露未曦。心地清凉夏不扇，南风徐来时动帏。当暑袗絺谁与侣，洒然自得静坐趣。静坐之乐乐何穷，无弦无弄寄高风。庭梧昨夜叶有声，鸿雁来宾以秋鸣。月照怀中万累静，水共长天一色清。斋头剩有蒲团在，趁此静坐功更倍。静坐之乐乐陶陶，悠然俯仰忘卑高。木落水尽千崖枯，隐几嗒焉我丧吾。万窍怒号任天籁，六藏赅存同蘧庐。梅花映带雪花白，芳洁足称静坐者。静坐之乐何处寻，雷在地中见天心。山光照槛水绕廊，芝兰馥郁交馨香。嘤嘤鸣鸟求友声，风水相遭成文章。青春勿令离索老，人生惟有会友好。会友之乐乐何如，和风唱喁来庭除。修竹压檐桑四围，枝枝相向迎朝曦。黄云参差覆南陇，萤光掩映耀素帏。榴花蒲节皆吾侣，快哉孰尚会友趣。会友之乐乐无穷，泠然炎暑生清风。庭梧昨夜叶有声，调调刁刁递为鸣。菊存三径丛丛发，月入千江处处清。阶前兼有双桂在，趁此会友情更倍。会友之乐乐陶陶，吟风弄月兴转高。木落水尽千崖枯，天地万物共一吾。数萼梅兄破腊景，几竿竹友傍寒庐。更见青青秀松柏，森然足称会友者。会友之乐何处寻，围炉立雪喜同心。
旧得有读书乐时一讽咏欣然会心因广之为静坐乐会友乐各四章·其一
作者：顾允成
朝代：明

山光照槛水绕廊，净几明窗一炷香。门无剥啄迥尔寂，壁有图书闇然章。韶光莫放忙里老，人生惟有静坐好。静坐之乐乐何如，万物皆春百虑除。
旧得有读书乐时一讽咏欣然会心因广之为静坐乐会友乐各四章·其七
作者：顾允成
朝代：明

庭梧昨夜叶有声，调调刁刁递为鸣。菊存三径丛丛发，月入千江处处清。阶前兼有双桂在，趁此会友情更倍。会友之乐乐陶陶，吟风弄月兴转高。
旧得有读书乐时一讽咏欣然会心因广之为静坐乐会友乐各四章·其三
作者：顾允成
朝代：明

庭梧昨夜叶有声，鸿雁来宾以秋鸣。月照怀中万累静，水共长天一色清。斋头剩有蒲团在，趁此静坐功更倍。静坐之乐乐陶陶，悠然俯仰忘卑高。
旧得有读书乐时一讽咏欣然会心因广之为静坐乐会友乐各四章·其二
作者：顾允成
朝代：明

修竹压檐桑四围，郁郁瀼瀼露未曦。心地清凉夏不扇，南风徐来时动帏。当暑袗絺谁与侣，洒然自得静坐趣。静坐之乐乐何穷，无弦无弄寄高风。
旧得有读书乐时一讽咏欣然会心因广之为静坐乐会友乐各四章·其五
作者：顾允成
朝代：明

山光照槛水绕廊，芝兰馥郁交馨香。嘤嘤鸣鸟求友声，风水相遭成文章。青春勿令离索老，人生惟有会友好。会友之乐乐何如，和风唱喁来庭除。
旧得有读书乐时一讽咏欣然会心因广之为静坐乐会友乐各四章·其八
作者：顾允成
朝代：明

木落水尽千崖枯，天地万物共一吾。数萼梅兄破腊景，几竿竹友傍寒庐。更见青青秀松柏，森然足称会友者。会友之乐何处寻，围炉立雪喜同心。
旧得有读书乐时一讽咏欣然会心因广之为静坐乐会友乐各四章·其六
作者：顾允成
朝代：明

修竹压檐桑四围，枝枝相向迎朝曦。黄云参差覆南陇，萤光掩映耀素帏。榴花蒲节皆吾侣，快哉孰尚会友趣。会友之乐乐无穷，泠然炎暑生清风。
旧得有读书乐时一讽咏欣然会心因广之为静坐乐会友乐各四章·其四
作者：顾允成
朝代：明

木落水尽千崖枯，隐几嗒焉我丧吾。万窍怒号任天籁，六藏赅存同蘧庐。梅花映带雪花白，芳洁足称静坐者。静坐之乐何处寻，雷在地中见天心。
求儆里言
作者：顾允成
朝代：明

圣哉仲尼，五十无过。惟圣希天，愚敢托大。贤哉伯玉，五十知非。惟士希贤，愚敢有违。仲尼知命，伯玉知非。出命入非，君子见几。五十始衰，戒之在色。莫庇斧斤，好是懿德。五十无闻，斯不足畏。回首后生，惊汗如沸。舜其至孝，五十而慕。予有父母，欲报无路。
求儆里言·其一
作者：顾允成
朝代：明

圣哉仲尼，五十无过。惟圣希天，愚敢托大。
求儆里言·其三
作者：顾允成
朝代：明

仲尼知命，伯玉知非。出命入非，君子见几。
求儆里言·其二
作者：顾允成
朝代：明

贤哉伯玉，五十知非。惟士希贤，愚敢有违。
求儆里言·其五
作者：顾允成
朝代：明

五十无闻，斯不足畏。回首后生，惊汗如沸。
求儆里言·其六
作者：顾允成
朝代：明

舜其至孝，五十而慕。予有父母，欲报无路。
求儆里言·其四
作者：顾允成
朝代：明

五十始衰，戒之在色。莫庇斧斤，好是懿德。
观省朱先生辱有诲言口占报谢
作者：顾允成
朝代：明

浪说谈心几十年，勘来仍在利名关。于今领得仙翁指，竟日忙中竟日閒。甲子俄经五十年，惭惶四十九年前。至人何幸重生我，特握真丹示大还。
观省朱先生辱有诲言口占报谢·其一
作者：顾允成
朝代：明

浪说谈心几十年，勘来仍在利名关。于今领得仙翁指，竟日忙中竟日閒。
观省朱先生辱有诲言口占报谢·其二
作者：顾允成
朝代：明

甲子俄经五十年，惭惶四十九年前。至人何幸重生我，特握真丹示大还。
赠明上人八章次叔兄韵
作者：顾允成
朝代：明

小人健用壮，君子义为尚。惟吾不独尊，天地共下上。多许明是多，少许明是少。倘遇苏摸棱，恁处讨分晓。要和天作婚，要和地作嫁。且了见在身，漫讲无生话。有世不受出，无魔不受鍊。君子之道四，拈来头头见。丘垤不必贬，泰山不必尚。聊且放教平，下学而达上。谈道何多多，行道何少少。梦中人说梦，长夜谁复晓。男大便须婚，女大便须嫁。做去是真修，说来是閒话。宁为刖足业，无为跃冶鍊。君子不可及，惟人所不见。
赠明上人八章次叔兄韵·其一
作者：顾允成
朝代：明

小人健用壮，君子义为尚。惟吾不独尊，天地共下上。
赠明上人八章次叔兄韵·其七
作者：顾允成
朝代：明

男大便须婚，女大便须嫁。做去是真修，说来是閒话。
赠明上人八章次叔兄韵·其三
作者：顾允成
朝代：明

要和天作婚，要和地作嫁。且了见在身，漫讲无生话。
赠明上人八章次叔兄韵·其二
作者：顾允成
朝代：明

多许明是多，少许明是少。倘遇苏摸棱，恁处讨分晓。
赠明上人八章次叔兄韵·其五
作者：顾允成
朝代：明

丘垤不必贬，泰山不必尚。聊且放教平，下学而达上。
赠明上人八章次叔兄韵·其八
作者：顾允成
朝代：明

宁为刖足业，无为跃冶鍊。君子不可及，惟人所不见。
赠明上人八章次叔兄韵·其六
作者：顾允成
朝代：明

谈道何多多，行道何少少。梦中人说梦，长夜谁复晓。
赠明上人八章次叔兄韵·其四
作者：顾允成
朝代：明

有世不受出，无魔不受鍊。君子之道四，拈来头头见。
酒色财气四吟
作者：顾允成
朝代：明

酒不迷人人自迷，一卮一卮复一卮。可怜曲糵消人志，病多休道药难医。色不迷人人自迷，朝云暮雨狐绥绥。形神暗逐蛾眉耗，病多休道药难医。财不迷人人自迷，锱铢计较遗阿谁。床头金肥貌日瘦，病多休道药难医。气不迷人人自迷，焚如炎火驷莫追。一朝之忿忘其身，病多休道药难医。
酒色财气四吟·其一
作者：顾允成
朝代：明

酒不迷人人自迷，一卮一卮复一卮。可怜曲糵消人志，病多休道药难医。
酒色财气四吟·其三
作者：顾允成
朝代：明

财不迷人人自迷，锱铢计较遗阿谁。床头金肥貌日瘦，病多休道药难医。
酒色财气四吟·其二
作者：顾允成
朝代：明

色不迷人人自迷，朝云暮雨狐绥绥。形神暗逐蛾眉耗，病多休道药难医。
酒色财气四吟·其四
作者：顾允成
朝代：明

气不迷人人自迷，焚如炎火驷莫追。一朝之忿忘其身，病多休道药难医。
题孔坛四景
作者：顾允成
朝代：明

暮春春服成，当暑袗絺绤。秋阳以暴之，岁寒知松柏。不得中行必也狂，三三两两舞雩行。铿然舍瑟春风里，吟弄千年调转长。閒来当暑起清风，乾巽相逢自化工。兀兀端居洵适适，羲皇何必北窗翁。秋水澄兮秋日烈，曦耀高悬终古赫。天若不生我仲尼，群蒙长夜谁见白。五霸之时冽似冬，杏坛松柏转茙蓊。于今留得青青在，万象回春领圣功。
题孔坛四景·其一
作者：顾允成
朝代：明

暮春春服成，当暑袗絺绤。秋阳以暴之，岁寒知松柏。
题孔坛四景·其三
作者：顾允成
朝代：明

閒来当暑起清风，乾巽相逢自化工。兀兀端居洵适适，羲皇何必北窗翁。
题孔坛四景·其二
作者：顾允成
朝代：明

不得中行必也狂，三三两两舞雩行。铿然舍瑟春风里，吟弄千年调转长。
题孔坛四景·其五
作者：顾允成
朝代：明

五霸之时冽似冬，杏坛松柏转茙蓊。于今留得青青在，万象回春领圣功。
题孔坛四景·其四
作者：顾允成
朝代：明

秋水澄兮秋日烈，曦耀高悬终古赫。天若不生我仲尼，群蒙长夜谁见白。
小岭湾扫洞阳公墓
作者：顾允默
朝代：明

上岭隐松门，逶迤溯本源。云停团盖密，风急怒涛翻。将酒邀灵爽，看诗俨晤言。业嗟从代薄，只是一经存。
山斋诵见寄之作有怀漳河
作者：顾元庆
朝代：明

忽忆漳河子，居然有道风。一尊黄叶下，数口绿云中。鸿鹄心同远，岩丘兴不穷。新诗开大雅，莫惜寄邮筒。
献花岩
作者：顾元庆
朝代：明

共讨花岩胜，云霄肘腋傍。牛峰双角短，天堑一支长。松殿秋阴肃，经堂雨叶黄。物华更娟静，时序近重阳。
甘露寺
作者：顾元庆
朝代：明

绝壁倚江滨，千峰带夕曛。断冈余王气，古镬隐雷文。沧海风烟接，高城鼓角闻。上方萧索尽，一塔出尘氛。
又得凰字
作者：顾元臣
朝代：明
体裁：五言律诗

梧竹绕高堂，清阴满坐凉。春风人似玉，芳草句生香。绿酒倾鹦鹉，瑶笙引凤凰。诗成欢未撤，月色转回廊。
玉山佳处分韵得堂字
作者：顾元臣
朝代：明
体裁：古风

玉山有佳趣，张筵竹梧堂。翠气动空碧，绿阴生暗芳。蔗浆银碗冻，莼缕翠丝凉。最爱纤歌罢，虚庭月似霜。
西湖竹枝词
作者：顾元臣
朝代：明
体裁：词

牡丹开时花满阑，芍药开时春已残。等过三春今半夏，重楼日日倚阑干。
望补陀
作者：顾充
朝代：明
体裁：古风

我家世渔瀛海东，烟波满眼青濛濛。我生夙抱探奇癖，十洲五岳期过从。金闺一旦谬通籍，矫首沧洲思无极。凭谁寄我仙山图，开卷神飞渺南国。秋涛灏瀚秋云赊，紫翠中浮小白花。瑶光远映三摩地，金色平铺千步沙。蛟宫鳌极出赑屃，宝相珠缨示神异。慧照孤悬震旦中，慈航飞渡阎浮际。题缄为报大将军，莫放矶头白鸟群。他日浮槎指南海，相携同礼白岩云。
辽阳行寄王子幻
作者：顾养谦
朝代：明

八月辽阳北风烈，万树秋涛卷黄叶。青天净洗浮云空，朔漠一扫胡尘灭。几回回首江南游，题诗却忆三年别。三年别君音信稀，故人念余余更切。吴江双鲤到来频，辽东孤鹤南飞绝。客路年年杨柳枝，笛声处处关山月。关山月明长相思，杨柳枝青不堪折。神通已会千古心，对面徒多一腔血。此意昔年曾告君，世上交情岂堪说。丈夫须为汗漫游，怪尔区区守吴越。渤海银鱼一尺鲜，闾山白雪千寻结。貔貅转战阵云黄，麋鹿成群猎火热。厨中况多薏苡尊，浮来色映莲花铁。献技胡儿弓力强，侑觞胡妇笳声咽。思君共饮梦悠悠，安得君生两飞翼。
小寒食展先君及叔氏墓时卜居未得怆然有作
作者：顾冶
朝代：明

渐投龙忌倍凄然，双冢累累扫曙烟。落魄自惭无白社，归魂相见已黄泉。风悲宰木心俱折，雨滴椒浆泪更悬。瓢泊五湖从此决，忍将母隐换绵田。
元日喜郑山人携子见访
作者：顾协
朝代：明

宦游二十载，喜君清更贫。初携异乡子，归拜故园亲。野艇空江晚，梅花小店春。相逢饮椒酒，况值岁华新。
喜真庵上人见访
作者：顾协
朝代：明

几时离隐处，抛却旧烟霞。舟卧寒江雪，村行晚径沙。送泉来野馆，看鹤到邻家。兴尽思归去，青山树里斜。
孟夏书事
作者：顾协
朝代：明
体裁：七言绝句

脱却朝衣换布衣，始知今是昨来非。绿阴庭户无人到，惟有一双新燕飞。
宿照庵僧舍
作者：顾协
朝代：明

煮茗复煮茗，笑谈忘寝眠。断钟春寺里，细雨夜灯前。诗好无多首，琴残剩几弦。年来挂行迹，多半在林泉。
宿照庵僧舍
作者：顾协
朝代：明

煮茗复煮茗，笑谈忘寝眠。
断钟春雨里，古佛夜灯前。
诗好无多首，琴残剩几弦。
年来挂行迹，多半在林泉。
寄芝庵书记
作者：顾协
朝代：明

长老披一衲，家住白云乡。吟思秋偏苦，诗名老更香。笋根斜透壁，苔色冷侵床。记得相逢处，松林正夕阳。
寄芝庵书记
作者：顾协
朝代：明

长老披一衲，家住白云乡。
吟思秋偏苦，诗名老更香。
筍根斜透壁，苔色冷侵床。
记得相逢处，松林正夕阳。
待鹤
作者：顾协
朝代：明
体裁：古风

白鹤去何之，想在蓬莱顶。月下漫沉吟，衣沾露华冷。夜久不归来，立尽青松影。
春日写怀
作者：顾协
朝代：明

百年春梦短，倏忽鬓成丝。待有身闲日，应无事了时。卷帘通燕子，沽酒对花枝。值此芳菲月，愁多奈废诗。
枕上偶成
作者：顾协
朝代：明

听尽城南漏，依微向曙天。鸡鸣疏雨外，月落断钟前。处世无良策，谋生欠薄田。花时可行乐，底事犹愁眠。
次曹以忠
作者：顾协
朝代：明

草堂门对浣花溪，林影萧疏鹤并栖。对酒有时歌白雪，读书长夜照青藜。鸟啼窗户惊幽梦，风裂芭蕉失旧题。几度相思徒怅望，断钟残月晓峰西。
江上有怀郑山人
作者：顾协
朝代：明

故人不可见，怅望晋陵东。客久梦多异，身闲诗益工。山寒云护雪，江暝水涵空。若买扁舟去，应消半日风。
自遣
作者：顾协
朝代：明

衡门无过客，终日懒衣冠。身贱埋名易，家贫徇俗难。就风移卧榻，选竹作渔竿。赖有青山色，长年得笑看。
舟中次韵
作者：顾协
朝代：明
体裁：七言绝句

西风吹老白蘋花，独倚归舟感物华。漠漠秋云暗山谷，不知何处是吾家。
行路难
作者：顾协
朝代：明
体裁：古风

鸟道狭且危，羊肠细而曲。长安大道如掌平，纷纷冠盖相驰逐。一朝豺虎恣纵横，秋风满道无人行。驱车我欲向西去，落日旷野无州城。行路难，一何苦，前有豺兮后有虎。人间大道不可行，鸟道羊肠宁足数。
过听松庵二首
作者：顾协
朝代：明

偶得读书暇，来寻野衲家。涧鸣凤乍起，山暝日初斜。到树惊啼鸟，推窗见落霞。同游郑高士，坐石共分茶。偶来林下叩松关，分得禅僧半日闲。孤兴忽生流水外，高情聊寄白云间。炊烟晚映高低树，落日晴分远近山。今夜西岩有明月，更留清话不知还。
过听松庵二首·其一
作者：顾协
朝代：明

偶得读书暇，来寻野衲家。涧鸣凤乍起，山暝日初斜。到树惊啼鸟，推窗见落霞。同游郑高士，坐石共分茶。
过听松庵二首·其二
作者：顾协
朝代：明

偶来林下叩松关，分得禅僧半日闲。孤兴忽生流水外，高情聊寄白云间。炊烟晚映高低树，落日晴分远近山。今夜西岩有明月，更留清话不知还。
送张翰臣幕掾还广西
作者：顾协
朝代：明
体裁：七言律诗

曾持刀笔赞元戎，不数区区野战功。青鬓消磨千嶂外，旧交零落十年中。雪晴官路梅花白，雨熟蛮乡荔子红。三十六原何处是，马蹄轻踏绿杨风。
陪周处士访西林上人
作者：顾协
朝代：明

偶陪周处士，采访白云居。借笔抄僧偈，焚香看佛书。林疏松露鹤，池冷藻藏鱼。悟得闲边趣，劳生总未如。
登惠山绝顶瞻望吴越五湖
作者：顾可久
朝代：明

兹游亦已屡，今上最高峰。水落洞庭远，山围吴会重。顾瞻悲浊世，凌厉觅奇踪。独羡鸱夷子，扁舟欲往从。
石门
作者：顾可久
朝代：明

达人不婴物，雅好在邱园。晨兴念山游，邀客观石门。绿崖屡登顿，度径奋层骞。怀新意转胜，悲往鉴独存。前瞻缅江屿，俯瞰临郊原。石窦红泉细，鸟道白云屯。昭旷荡胸臆，窈窕屏嚣喧。朋簪惊绝倒，仙舄遥翩翻。复此泉上酌，谷响思穷源。非君多道韵，表灵谁能论。来者其自今，风流眷弥敦。倘事诠图牒，聊用嗣所言。
秋怀
作者：顾可久
朝代：明

异域沧溟上，孤城斥卤中。经过稀汉使，托处杂黎戎。最苦黄茒瘴，兼愁铁飓风。谁能忍羁旅，转泊逐飘蓬。
华阳洞
作者：顾可学
朝代：明

郁郁华阳洞，仙传直至今。松含千岁色，云卧半山阴。玉柱元关閟，琅函禹穴深。鹤鸣初月上，独立阆风岑。
惠山寺与孟无涯话别
作者：顾可学
朝代：明

携尊同古寺，降节憩重阴。怅别山云起，遐思江水深。明贤廊庙重，多病岁年侵。空谷还来日，跫然听足音。
题复吟社倡和诗卷次韵二首
作者：顾可学
朝代：明

昭代耆英绍洛南，当年肥遁我曾谙。蒹葭露白三丘寺，裙屐风流一镜涵。龙缝澄清应见底，人间胜赏费幽探。痴僧莫漫争门户，谁是长存不老龛。惆怅前贤岂后贤，百年风雅寄心诠。倦飞野鹤春云梦，出定残僧夜月禅。碧社撚须谁最老，青天抚掌我延缘。鉴湖若使容归卧，支杖同寻乐事全。
题复吟社倡和诗卷次韵二首·其一
作者：顾可学
朝代：明

昭代耆英绍洛南，当年肥遁我曾谙。蒹葭露白三丘寺，裙屐风流一镜涵。龙缝澄清应见底，人间胜赏费幽探。痴僧莫漫争门户，谁是长存不老龛。
题复吟社倡和诗卷次韵二首·其二
作者：顾可学
朝代：明

惆怅前贤岂后贤，百年风雅寄心诠。倦飞野鹤春云梦，出定残僧夜月禅。碧社撚须谁最老，青天抚掌我延缘。鉴湖若使容归卧，支杖同寻乐事全。
题十峰兄芙蓉庄四时四绝同洞阳兄作
作者：顾可宗
朝代：明

谁识人间顾古泉，幅巾藜杖亦神仙。令兄园柳黄鹂语，春草青青唤阿莲。荷叶荷花骨节香，雨丝微点已生凉。疏帘清簟看棋罢，飞起鸬鹚上石梁。古松悬瀑挂清秋，分付人间百道流。半壁明霞一藤杖，夕阳为我小勾留。只应湖面种芙蓉，莫怨开迟霜正浓。到得此花摇落后，寒松晚翠欲成龙。
题十峰兄芙蓉庄四时四绝同洞阳兄作·其一
作者：顾可宗
朝代：明

谁识人间顾古泉，幅巾藜杖亦神仙。令兄园柳黄鹂语，春草青青唤阿莲。
题十峰兄芙蓉庄四时四绝同洞阳兄作·其三
作者：顾可宗
朝代：明

古松悬瀑挂清秋，分付人间百道流。半壁明霞一藤杖，夕阳为我小勾留。
题十峰兄芙蓉庄四时四绝同洞阳兄作·其二
作者：顾可宗
朝代：明

荷叶荷花骨节香，雨丝微点已生凉。疏帘清簟看棋罢，飞起鸬鹚上石梁。
题十峰兄芙蓉庄四时四绝同洞阳兄作·其四
作者：顾可宗
朝代：明

只应湖面种芙蓉，莫怨开迟霜正浓。到得此花摇落后，寒松晚翠欲成龙。
宿华藏寺
作者：顾可文
朝代：明

寺古垂藤暗，林香满径幽。孤亭千嶂暝，双雁五湖秋。僧是青莲藏，经从白马邮。浮生无住著，何必问蒿邱。
对菊
作者：顾可文
朝代：明

丛丛黄菊绕畦栽，日日清溪抱瓮来。正是满林霜叶落，幽花偏对隐君开。
酬陈鸣野移尊见枉东林园亭
作者：顾可文
朝代：明

有客自于越，故乡烟水深。披图访海岳，载酒造园林。鸾啸发清籁，虬髯听朗吟。极知嵇叔夜，颇惬吕安心。
答与新弟题蓉湖庄四首即次其韵
作者：顾可立
朝代：明

皋鹤终非凫雁俦，秋风肯为稻粱留。须知不忆鲈鱼烩，自抱清琴卧旧邱。欲采芙蓉不自由，芙蓉湖水绕阶流。门前终日无人到，只与青山共一楼。龙头龙尾属群公，添我湖山又一峰。借问游人都不识，朝霞暮霭若为容。近郊近郭即山林，人境吾庐不解深。风自掩门云自锁，飞飞鸥鹭共相寻。
答与新弟题蓉湖庄四首即次其韵·其三
作者：顾可立
朝代：明

龙头龙尾属群公，添我湖山又一峰。借问游人都不识，朝霞暮霭若为容。
答与新弟题蓉湖庄四首即次其韵·其二
作者：顾可立
朝代：明

欲采芙蓉不自由，芙蓉湖水绕阶流。门前终日无人到，只与青山共一楼。
答与新弟题蓉湖庄四首即次其韵·其四
作者：顾可立
朝代：明

近郊近郭即山林，人境吾庐不解深。风自掩门云自锁，飞飞鸥鹭共相寻。
题复吟社倡和诗卷次韵二首答与新弟题蓉湖庄四首即次其韵·其一
作者：顾可立
朝代：明
体裁：七言绝句

皋鹤终非凫雁俦，秋风肯为稻粱留。须知不忆鲈鱼烩，自抱清琴卧旧邱。
和彭别驾石屋登锡山观五湖之作
作者：顾可适
朝代：明

锡岭披前迹，丹邱出上方。七盘凌绝磴，千仞俯沧浪。鸟道浮天碧，鲸波落日黄。玄珠遗罔象，白石起群羊。陵谷推迁外，蓬瀛飘渺乡。云谣惜荒宴，万里泛琼觞。
月潭赠夏友人
作者：顾可适
朝代：明

明月行中天，寒潭见露白。寓物即成形，一过本无迹。道人得禅心，即性定真魄。鸢鱼浴天光，湛然随所适。
题王仲山宝界山庄
作者：顾可适
朝代：明

王子幽栖地，真能谢世缘。湖藏深壑里，门掩半山前。窈窕寻花径，崎岖错水田。林亭留客坐，啜茗且挥弦。
望江南
作者：顾同应
朝代：明
体裁：词

人别后，飘薄在江城。金屈膝开閒不锁，玉搔头坠腻无声。一晌没心情。
柳梢青·萤
作者：顾同应
朝代：明

六曲窗纱，夜凉如许，秋在谁家。帘外星移，屋梁月堕，逗得些些。玉阶悄忆年华，曾几照、钗横鬓斜。长信宫间，摩诃池冷，光黯秋花。
浪淘沙
作者：顾同应
朝代：明

生小教人怜，娇擘瑶笺，春来独自在窗前。谢女帘栊飞柳絮，秀句先传。香梦逗春烟，一晌留连，吟情多半为花牵。还忆从郎徵险韵，谱入冰弦。
落叶
作者：顾咸受
朝代：明
体裁：七言律诗

天半凄清雁字斜，个人无赖小窗纱。三分秋色三分雨，半似霜容半似花。忽送离愁迷曲径，暗随幽梦渡平沙。无情最是堪肠断，不为萧条惜物华。
咏落叶
作者：顾咸建
朝代：明
体裁：七言律诗

杖策沧江思不禁，乍逢摇落一惊心。迎风野鸟当枝坐，泣雨寒蛩抱叶吟。扫径空馀千树晓，卷帘独对万峰阴。幽居一夜听萧瑟，片片随流不到林。
上方岩
作者：顾咸正
朝代：明
体裁：五言绝句

层层白云堆，石屋架其上。鸟雀静不喧，半空人语响。
岁朝自慰
作者：顾嘉舜
朝代：明

无田艰岁计，有子不为贫。藿食恒余味，蓬门也自春。
春日屏居四首
作者：顾嘉舜
朝代：明

不欲千时去，探元独是非。春光才过半，又见落花飞。窗明临片石，几净对幽琴。空境超非想，无弦有至音。能闲芳草意，不竞白云心。问字时相过，清言淡可寻。梁燕闲堪侣，庭花笑可依。阶前苔不破，应是到门稀。
春日屏居四首·其一
作者：顾嘉舜
朝代：明

不欲千时去，探元独是非。春光才过半，又见落花飞。
春日屏居四首·其三
作者：顾嘉舜
朝代：明

能闲芳草意，不竞白云心。问字时相过，清言淡可寻。
春日屏居四首·其二
作者：顾嘉舜
朝代：明

窗明临片石，几净对幽琴。空境超非想，无弦有至音。
春日屏居四首·其四
作者：顾嘉舜
朝代：明

梁燕闲堪侣，庭花笑可依。阶前苔不破，应是到门稀。
大司徒白翁毕老先生蒙恩予告敬赋
作者：顾国缙
朝代：明

司农万□□□初，诏许抽□□返庐。□倦固应聊息驾，时清岂合即悬车。长千衰柳□□□，□谷深林好著书。勋在庙廊虽鼎勒，性亲鸥鹭□□居。南山采秀情虚恋，北极和羹力有余。周室中兴方藉尹，汉廷止足未同疏。重教初服生烟雾，旋暏征纶出石渠。故里愧将函丈忝，陪京欣奉客颜舒。歌骊讵忍分金络，望衮还期拜玉除。指日老成仍召用，无繇龙卧欲何如。
奉送白翁老堂翁老先生荣归
作者：顾国缙
朝代：明

当途谁肯赋遗荣，公独翻然去旧京。冰合长干旌旆远，风暄夹谷薜萝生。谢家双玉千云秀，于史门高结驷行。黄发庙廊求正急，鹤书早晚下延英。
游玉虚洞
作者：顾圣之
朝代：明
体裁：古风

我生抱疚疾，泉石临膏肓。万里不知远，十年不知长。杖履出新罗，洞天阻重冈。道逢王子晋，兼接李伯阳。俱怀康又心，游息安行藏。洞幽入元关，岩敞朝明堂。狂夫尚方外，得领俎豆光。珉匣承玉醴，青莲滴金浆。天柱峙鼎足，龙门悬石梁。目接且不暇，耳聆讵能详。谁为蹑昆崙，无繇驾扶桑。此岩在中土，履道胡限量。由然罕足迹，何必谈荒唐。赤日下西巘，朗曜生东方。我醉车马寂，梦归乌有乡。
游金山
作者：顾圣之
朝代：明
体裁：古风

紫金嵯峨插空起，高顶去地三十里。回互云梯升几重，幽阴烟壑临无底。双松隐隐欲至天，中有琳宇嵌高巅。翠霭忽生巾舄上，丹霞常护檐楹前。日华五色辉碧落，云中时奏钧天乐。时乘御辇骖赤龙，玉女扬幡导黄鹤。余欲翻飞不可从，天花散作青芙蓉。纷纷影落松间月，袅袅声飘岩外钟。
留别谢茂秦
作者：顾圣少
朝代：明
体裁：古风

相对忽不乐，怆然伤我心。他乡有同怀，胡为遽分襟。忆昔醉燕市，击筑谁知音。意气独吾子，排难轻千金。重以易水歌，兼之吴会吟。论交岂不远，投分遂至今。我亦慕三闾，南去湘之阴。楚山一何长，楚水一何深。他日遥相思，鹿门还可寻。
送李汝学还上党
作者：顾圣少
朝代：明

倾盖同为客，携樽复送君。悲凉谁作赋，南北此离群。坂没羊肠雪，山横熊耳云。相思岂无雁，可待九秋闻。
南乡子
作者：顾士林
朝代：明

风雨满汀洲，极目帆樯带急流。酒兴诗怀无冷暖，休休，一任凉飙发素秋。何事皱眉头，且读离骚赋远游。逆数归期归未得，悠悠，千顷烟波一叶舟。
一剪梅
作者：顾大典
朝代：明
体裁：曲

贴上：帘幕重重映晓霞。砌满飞花。泪洒飞花。小旦：歌慵舞懒鬓云斜。人去天涯。思绕天涯。
一封书
作者：顾大典
朝代：明
体裁：曲

传书与二姬。谪江州倍惨悽。从别后岁馀。梦绕深闺思欲飞。早整行装来任所。免使羁人望眼迷。两相随。莫相违。草草缄封带泪题。
一煞
作者：顾大典
朝代：明
体裁：曲

简练疏兵不精。供给繁敛率兴。度支交阙奸谋逞。中官岂可操兵柄。重：诸道监军皆请停。方可齐军令。穰苴斩贾。往事分明。
七娘子
作者：顾大典
朝代：明
体裁：曲

旦上：春归底是恹恹害。填不了烟花业债。好梦惊回。离情无奈。还将可意人儿待。
三煞
作者：顾大典
朝代：明
体裁：曲

牛元翼方战争。李光颜将劲兵。须令合势从东进向。弓高转战开粮道。重：取路还从下博行。彼此遥相应。重围可解。救取深邢。
不是路
作者：顾大典
朝代：明
体裁：曲

小丑：祸事天来。报与娘行仔细猜。旦：青衫在那里。小丑：青衫在。到杏花村里赎将回。递衣介旦：既赎了青衫。为何这等慌张小丑：兴娘。我去赎了青衫。回来呵。。到前街。见纷纷逃避多�尬说是。河朔兵侵起祸阶。丑上：真堪怪。堂前为甚频嗟慨我。女儿何在我。女儿何在。
东瓯令
作者：顾大典
朝代：明
体裁：曲

旦：他是守财虏白丁儿。洒落风流在那些我。白头愿守青衫誓。岂忍轻抛弃。碧梧止许凤皇栖。怎肯借山鸡。
东瓯令
作者：顾大典
朝代：明
体裁：曲

贼泼贱心太痴。云僽雨僝却为谁。玉颜镇日垂双泪。全不思活计这刘员外呵。。是风流洒落富家儿。何故强推辞。
临江仙
作者：顾大典
朝代：明
体裁：曲

旦：击破菱花半面。那堪目断江州。天涯沦落下场头。出门烟水阔。漂泊倩谁收净扯旦下丑吊场：我那儿。。你掩泪含羞辞别去。似飞花逐水悠悠。萧萧孤影向谁投。倚门空怅望。肠断楚江秋下。
为园
作者：顾大典
朝代：明
体裁：五言律诗

一从牵世网，已自十年馀。却忆灌园子，因看种树书。云霞疑作阵，花竹自成居。扰扰车尘里，清幽想未如。
九月十七夜与周国雍话旧
作者：顾大典
朝代：明

霜满蒹葭月满地，断烟疏树影参差。天涯莫道相逢易，昨岁今宵是别离。
二煞
作者：顾大典
朝代：明
体裁：曲

念裴度是老成。将太原有招讨名。全军四面俱压境。乘虚取便须观衅。重：同力夹攻乱可平。计就除枭獍。受降纳款。变故当生。
五云道中怀故园兄弟
作者：顾大典
朝代：明
体裁：七言律诗

千盘石磴迥谁攀，疋马遥从鸟道还。涧草暗侵池上梦，林花聊破客中颜。飞泉喷壑虚疑雪，宿雨蒸岚不辨山。十载刀头心已折，浮云回首是吴关。
仙蜕岩
作者：顾大典
朝代：明
体裁：七言绝句

悬崖绝磴迥难攀，控鹤仙人去不还。小洞春深瑶草绿，独留遗蜕在人间。
似娘儿
作者：顾大典
朝代：明
体裁：曲

生上：一为迁客到江皋。人事音书谩寂寥。梦断与魂消。回首碧云天杳。
侥侥令
作者：顾大典
朝代：明
体裁：曲

生：一番新懊恼。几载旧根苗。外小生：邂逅相逢如天造怎忍似。弃言的解佩要。弃言的解佩要。
催拍
作者：顾大典
朝代：明
体裁：曲

小生外：喜一朝重谐旧盟。况契合金兰并馨。看新欢故情。杯酒盘桓。秉烛烧灯。妙舞娇歌。语燕啼莺合前末上报。
催拍
作者：顾大典
朝代：明
体裁：曲

生：记当初周旋帝京。幸今日重逢友生。攻破愁城。拭拂啼痕。打叠心旌。几载暌离。百岁姻盟。合：盍簪处且缓王程。三妇艳。二难并。
六么令
作者：顾大典
朝代：明
体裁：曲

生上：红楼似画。住一湾流水人家。自怜迁客去长沙。迷楚岫隔京华。匆匆不尽离情话。匆匆不尽离情话。
六犯清音
作者：顾大典
朝代：明
体裁：曲

画眉人去。兰闺深掩。羞见差池双燕。红愁绿惨。芳菲似妒韶年。人远天涯近。春归在客先。容光换。别恨添。绮窗啼鸟怯春眠。小旦：怎能彀霓裳舞罢郎当袖。贴：怎能彀子夜歌残玳瑁筵。合：懒梳云鬓。懒贴翠钿。玉容憔悴梨花面相公相公。我两人在此。想你在京呵。多应是。喜莺迁。杏园驰骤。罗绮簇神仙。
出队子
作者：顾大典
朝代：明
体裁：曲

从持灯引旦上：从前幽怨。从前幽怨。一曲琵琶续旧缘。归途灯火接寒烟。指点官衙葱茜间。似旧燕归巢双语檐前。
剔银灯
作者：顾大典
朝代：明
体裁：曲

我女儿原寄籍教坊。平白地干戈扰攘。飘蓬断梗知何向只有一个使唤的。半路里迷失。不知那里去了。。更没个儿郎相傍。悲伤。流落在异乡。倘相容恩德怎忘。
剔银灯
作者：顾大典
朝代：明
体裁：曲

贴：妹子。他原来是平康女郎。觑花貌婵娟模样。红颜薄命多劳攘。权且住消除旅况。村庄。有幽閒空房。旦：请问主人在那里。贴小旦我儿夫淹留帝乡。
北点绛唇
作者：顾大典
朝代：明
体裁：曲

凤阙云深。螭头欲散朝霞影。环佩趋蹡。听乐奏鸣稍静。
北点绛唇
作者：顾大典
朝代：明
体裁：曲

瑞霭浮烟。见初陈卤簿丹墀静。圣上临轩。待奏对抒忠悃。
十二红
作者：顾大典
朝代：明
体裁：曲

生：窈窕窈窕倾城貌。旦：谈笑谈笑气雄豪。合：暮雨朝云总在今宵。不枉人年少旦：我爱你。风情月调生：我爱你。歌唇舞腰。旦：一个在凤池鳌禁。生：一个在花边柳梢。合幸然天假良缘到同下。
南还入吴门道中
作者：顾大典
朝代：明
体裁：五言律诗

一入吴门道，依然故国情。过关逢雨雪，归棹及春耕。野市山樱熟，江村布谷鸣。閒云如有意，出岫故相迎。
卜算子
作者：顾大典
朝代：明
体裁：曲

贴小旦上：寂寞掩重门。有甚人来往。小丑：忽闻窗外扣门声。有娘女来相访。
双劝酒
作者：顾大典
朝代：明
体裁：曲

末上：西风渐紧。长途劳顿。因求丽人。特传芳信。频盼望故国烟云。怕夕阳又近黄昏。
古轮台
作者：顾大典
朝代：明
体裁：曲

旦：不相饶。游蜂浪蝶簇花梢。生来懒去追欢笑。蛙鸣蝉噪。魂绕神劳。怎禁得烟花圈套。便玉软香温。珠围翠绕。算来总是可怜宵。那些个郎才女貌。落便宜独自煎熬。怕蛾眉翠扫。蝉鬓云凋。佳人年少。岁月镜中消。巴不到一鞍一马遂心苗。
哭相思
作者：顾大典
朝代：明
体裁：曲

丑旦：两地相思苦挂牵。临期执手泪潸潸。贴小旦：可怜又是孤舟别。合垂首无言去住难。
啄木儿
作者：顾大典
朝代：明
体裁：曲

外：承风调。附雅骚。待罪名邦景物饶。愧蒲鞭未化江皋。祇落得抚字心劳。彤廷路阻绝音耗。画船喜得追欢笑。且满泛金尊把旅况消。
啄木儿
作者：顾大典
朝代：明
体裁：曲

小生：契阔久。梦寐劳。孤影幢幢叹寂寥。紫薇省自直通宵。未央宫漫忆同朝。分飞鹓鹭俱难保。纵横燕雀何足道落得。税驾江干驻使轺。
啄木儿
作者：顾大典
朝代：明
体裁：曲

生：盟鸥鸟。别凤毛。曾托双鱼寄木桃。愧一枝暂寄鹪鹩。喜交知万里扶摇。行看健翮登枢要。小生：想乐天不久亦当内召。生：赐环敢望仍归赵。结绶空谈朱与萧。
喜迁莺前
作者：顾大典
朝代：明
体裁：曲

小生从上：皇华丹诏。看使节凌风。卿云开道。破浪乘潮。片帆摇曳。匡庐指点非遥。
喜迁莺后
作者：顾大典
朝代：明
体裁：曲

外生从上：闻道故人来到。还须相访相邀。期登眺。几年分袂。暂慰同袍。
四煞
作者：顾大典
朝代：明
体裁：曲

论人心系劝惩。论国法贵赏罚明。貔貅用命由军令。无功受赏人谁听。重：败衄无诛众不平。岂合迁延甚。早宜策励。宣播皇灵。
四边静
作者：顾大典
朝代：明
体裁：曲

众：横行铁骑如风竞。万叠连营阵。叱咤雪霜飞。号令雷霆迸合前。
四边静
作者：顾大典
朝代：明
体裁：曲

蛇蟠虎翼兵威整。直入长安境。金鼓振军中。诸镇还兼并。合：长驱取胜。三军听令。地覆与天翻。闻风皆响应。
园林好
作者：顾大典
朝代：明
体裁：曲

外小生：教坊中声名久标。便于归须从俊髦。出幽谷正宜及早。从今夜好迁乔。从今夜好迁乔。
园林好
作者：顾大典
朝代：明
体裁：曲

生小生末同上：请了。怯长途征尘染衣。惜韶春飞花满裾。遥望见红楼十里。何处是帝王居。何处是帝王居。
大环着
作者：顾大典
朝代：明
体裁：曲

合：感吾皇宠召。感吾皇宠召。趋命还朝。绛节朱轮。紫泥丹诏。履舄重登廊庙。典礼春曹。金马玉堂仙。翰林清要。齐钦羡欢增朋好。看衣紫腰金荣耀。遭昌运佐唐尧。位列夔龙。光分管鲍。
天下乐
作者：顾大典
朝代：明
体裁：曲

生末上：迁客逢秋倍黯然。那堪送客楚江边。琵琶一曲湿青衫。始得鸾胶续断弦。
太师引
作者：顾大典
朝代：明
体裁：曲

生见惊介：顿惊惶这旧物浑无恙。悲坠屦难禁感伤。觑亡簪使人惆怅。叹蝇头蜗角空忙。受尽了许多风浪。转教人心旌遥飏这件青衫。是我失落在京师的。。路迢迢何缘到你行。小丑诨介生早难道风吹云捲入兰房。
太师引
作者：顾大典
朝代：明
体裁：曲

生：东郊曾访平康巷。遇佳人流连夕阳。爱红妆琵琶嘹喨。解青衫典却琼浆。贴小旦笑介：说起琼浆。却是裴航的故事了。生：到如今音容绝响。也只为干戈扰攘。断鳞鸿天各一方。多应是眼前物在人亡。
太师引
作者：顾大典
朝代：明
体裁：曲

生：听伊言使我添悽怆。这时节有谁主张兴奴兴奴。。遣不去杀风景的业障。打不上影儿里情郎。冷淡却梅花孤帐。祗落得梦魂劳攘。白头吟难禁那厢。题桥客怎生忘了凤求皇。
太师引
作者：顾大典
朝代：明
体裁：曲

贴小旦：有一个绯衣仙子来相访。生沈吟介：非衣贴小旦：他。挟青衫掷还阮郎。生：什么阮郎贴小旦：有个元在傍边的。。他又曾与刘郎相傍。访天台同渡石梁。到如今人间天上。闪得人粉凋红丧。减芳容啼痕两行。诉不尽别来牛女做参商。
太师引
作者：顾大典
朝代：明
体裁：曲

避兵投止方鞅掌。相怜惜借居左廊。出青衫把真情说向。反教人寸断柔肠相公相公。。他为你受万千磨障。狠娘行罗钳吉网。眼见得凌辱数场。为千金要将他远嫁浮梁。
好姐姐
作者：顾大典
朝代：明
体裁：曲

他念青衫难忘旧恩。奈别后杳无音信。门前冷落只得嫁与人。合：堪怜悯。天涯飘泊凭谁问。似水上浮萍陌上尘。
好姐姐
作者：顾大典
朝代：明
体裁：曲

末：相公呵。念青楼薄倖可嗔。仗青衫特来求聘。奈章台柳色在别处新合前丑。
孝顺歌
作者：顾大典
朝代：明
体裁：曲

匡庐近。瀑布高。银河半落界紫霄。五老倘相招。云松未可巢。香炉日照。秀色氤氲。芙蓉缥缈。虎溪旧约难寻。莲社从谁讨。追惠远。忆谢陶。那风流颇同调。
宜春令
作者：顾大典
朝代：明
体裁：曲

外：催黄鸟。转绿蘋。出郊圻暂离紫宸。携壶挈伴。丝鞭齐拂垂杨影。向金闺侍从经旬。解罗襕暂息劳顿合前生。
宜春令
作者：顾大典
朝代：明
体裁：曲

小生：寻芳侣。拾翠频。爱香堤平铺绣茵。帝城相映。龙楼咫尺天颜近。睹村庄四野齐民。数田畴几家同井合前。
宜春令
作者：顾大典
朝代：明
体裁：曲

花光艳。草色新。且停骖向仙源问津。平桥曲径。杜陵韦曲相将近。鞦韆外燕蹴红英。粉墙边莺迁绿荫。合：喜如今满前春色。四郊无警。
尾声
作者：顾大典
朝代：明
体裁：曲

且通宵任鸡声报。一醉须将万事抛。怕今夜风情瘦沈腰旦扯生介。
尾声
作者：顾大典
朝代：明
体裁：曲

佳人才子从来少。荣辱升沈何足道。白雪还须续彩毫。
尾声
作者：顾大典
朝代：明
体裁：曲

外小生：登堂拜贺须明早笑介：乐天。。他久旱逢甘在此宵。须暂时落后那杨柳樱桃。
尾声
作者：顾大典
朝代：明
体裁：曲

市门空倚终难料。堕落风尘泪暗抛。叹于归无日羞咏桃夭。
尾声
作者：顾大典
朝代：明
体裁：曲

情难尽人转遐。无奈临岐泪洒贴小旦：相公。你。早把泥金报喜誇生。
尾声
作者：顾大典
朝代：明
体裁：曲

揣摩世故须英杰。整顿乾坤莫浪说。正好切磋休玩愒。
尾声
作者：顾大典
朝代：明
体裁：曲

旦：自怜薄命身轻贱。净：何日方谐缱绻旦：员外。你若再来缠我呵。。拚取微躯赴九泉。
尾声
作者：顾大典
朝代：明
体裁：曲

浮沈宦迹何须问。贴小旦：况对此妍芳佳酝。生酩酊浑忘客里身。
山坡羊
作者：顾大典
朝代：明
体裁：曲

急煎煎雨僝云僽。怨寥寥粉消红瘦。虚飘飘如逐浪浮鸥。眼巴巴盼不到的文鸳耦。泪暗流。孤身不自由。红颜薄命。薄命从来有。谁似今朝落人机彀。含羞。又抱琵琶过别舟。难留。不是冤家不聚头。
山查子
作者：顾大典
朝代：明
体裁：曲

丑上：覆雨共翻云。不怕颜儿厚。佳客到堂前。敛衽相迎候相见介。
山查子
作者：顾大典
朝代：明
体裁：曲

净上：买笑且挥金。得意图佳耦。卖俏逞风流。整顿巾和袖。
山花子
作者：顾大典
朝代：明
体裁：曲

玉骢蹀躞天衢稳。煖融融花柳争新。看奎�光摇紫宸。献甘泉奏捷雄文。遇明时仰荷湛恩。声名一日天下闻。纷纷时彦属后尘。愿展丹葵不负臣邻并下。
川拨棹
作者：顾大典
朝代：明
体裁：曲

净：你空嗟怨。絮叨叨还将口钳。费黄金只为红颜。费黄金只为红颜。欲相亲翻来见嫌。你再推辞看我拳。再推辞把鬓挦。
得山东观察报留别省僚
作者：顾大典
朝代：明
体裁：古风

肃肃晨风吹，明星带徂两。平生携手俱，今乃殊风壤。大江一以远，日夕春潮长。忆奉南皮游，良时清尊赏。华篇想遗则，渊调怀馀响。朋僚既雨散，世路即尘鞅。去去不可追，临风徒懭恍。
忆多娇
作者：顾大典
朝代：明
体裁：曲

丑旦：知甚日。兵燹息。家山缥缈云树隔。幸托高居聊寄迹。贴小旦：且宽愁寂。丑旦：怎宽愁寂。深感娘行悯惜。
忆多娇
作者：顾大典
朝代：明
体裁：曲

贴小旦：你归有日。休怨忆。尊酒相邀情更密。况与我夫君为旧识。暂时栖息。暂时栖息。愧我蜗居陋室。
惜奴娇
作者：顾大典
朝代：明
体裁：曲

坐有英髦。且轻拢谩撚。试展鲛绡。绸缪意怕被断弦相恼。鸾胶好续红丝。生：听声声写出柔肠幽抱。冰刀。何须截曹刚两手与红莲才好。
懒画眉
作者：顾大典
朝代：明
体裁：曲

一封遥寄綵云笺说。我朝奏封章夕左迁。江州未得整归鞭如今。官衙寂寞难消遣教他。早早登舟莫久延。
懒画眉
作者：顾大典
朝代：明
体裁：曲

末：慇勤传递这鱼笺。回首江关隔暮烟。秋风江上片帆悬。星驰愿逐天边雁真个。一纸家书抵万钱。
折桂令
作者：顾大典
朝代：明
体裁：曲

旦：恨悠悠粉褪香消。怅忆仙郎梦绕魂劳。想他们别恋多娇。生外：微之请一杯。那里琵琶声响。旦：他有樱桃素口。杨柳蛮腰。抛闪得人牛马同槽他。昏腾腾酗酒餔糟。眼睁睁受尽煎熬。生：弹得好。微之再请一杯。旦：到头来风月场空。那些儿云雨峰高。
探春令
作者：顾大典
朝代：明
体裁：曲

九重纶綍映昭回。捧天书特来宣召。
收江南
作者：顾大典
朝代：明
体裁：曲

旦：呀。算将来生死是今宵。外：可惜已嫁人了。旦：那筹儿都休道二位大人。没奈何要与奴家做一个主。。须教我断弦再续藉鸾胶休疑。虑章台杨柳折长条。望相怜旧交。望相怜旧交。纵春山淡了尚堪描。
斗宝蟾
作者：顾大典
朝代：明
体裁：曲

多娇。声彻云霄。似临邛新寡才情风调。念相如为客。自有情难表。小生外：倾倒。佳人年正少。才子兴方豪。料今宵。必须把三生旧约。付之一笑。
斗黑麻
作者：顾大典
朝代：明
体裁：曲

丑：这贱人敢来与咱挺执。贴小旦：妈妈请息怒。这是好事。你成就他罢。丑：我貌丑年衰穷途告急。伊若去转忧悒。门户凄凉。教谁取给。旦：母亲。你与我同去了罢。丑：我淹淹气息。路途怎惯历贱人。白相公。是贵显名公。谁爱你烟花贱质。
斗黑麻
作者：顾大典
朝代：明
体裁：曲

旦：虽不敢与凤侣鸾俦拟匹。怎做孤鸳中途散失。担不住红袖湿倘若他。心恋绨袍。我誓无他适。二位夫人。相劝一相劝。贴小旦：妈妈。你还与令爱同行便了。丑：我淹淹气息。路途谁惯历贱人。二位夫人。是艳蕊琼葩。怎比你烟花贱质。
新水令
作者：顾大典
朝代：明
体裁：曲

鲲弦铁拨紫檀槽。断送许多年少。空林惊宿鸟。幽壑舞潜蛟。切切嘈嘈。写不尽相思调。
春日木末亭延眺
作者：顾大典
朝代：明
体裁：五言律诗

帝里春偏丽，招寻兴未阑。一樽携木末，双吹出云端。谷静禽言细，林深花影寒。归途有明月，醉向马头看。
普天乐
作者：顾大典
朝代：明
体裁：曲

恨娘行惟耽钞。下金钩把儿郎钓。笑痴儿欲火延烧。好一似精卫填桥我。心中想着。怎教人做得花月之妖。
普天乐
作者：顾大典
朝代：明
体裁：曲

我性儿焦心儿躁。怪得我家生俏。家生俏忒恁妆乔把。歌和舞镇日轻抛。教咱怨着。竟不顾我凄凉门户发萧骚。
普天乐
作者：顾大典
朝代：明
体裁：曲

盼娇娃。愁绪难禁架。曾典衣共醉斜阳下。为分离重访仙源。谁知路隔桃花。堪怜你无栖止。悔当初不如不见到无牵挂。恨纵横豺虎如麻。把燕约莺期勾罢咳。我两人呵。。似浮萍飞絮各散天涯。
月云高
作者：顾大典
朝代：明
体裁：曲

旦上：匆匆逃避。苍忙路途里似。乌鹊惊三匝。幸遇双珠树近日问将起来。原来就是白乐天家里。。问取邻姬。知是栖鸾处我想乐天在我家走动时。常常卖弄他家有个樱桃樊素口。杨柳小蛮腰。如今看将起来。。檀口依然小。果是腰肢细我就对他说与他相公有交。。难道说你是何人他是谁。也只当鹪鹩借一枝。
月云高
作者：顾大典
朝代：明
体裁：曲

旦：行行还止。作退步介：猛省当时事倘我把此情实说出来。他二人倘见怪。怎么好。。他未必生嫉妒。我自閒疑虑看他。举止温和。难道成乖戾。他既做居亭主。那有入宫忌也不要疑心了。我只是送还他便了。。想人在空闺欲授衣。怕寒到君边衣到迟扣门介。
朝元歌
作者：顾大典
朝代：明
体裁：曲

生末从上：山程水程。渐逼斜阳景。泉声鸟声。别是清幽境。日远长安。浮云蔽影。自叹孤踪萍梗。远道风尘。逐客偏多恋主情。薄谴荷恩深。何须吊屈平。合：湓城隐隐。到得后再图家庆。再图家庆。
朝元歌
作者：顾大典
朝代：明
体裁：曲

生：驿路遥通五岭。匡庐入望青。立马夏云横。炎氛难屏。看浔江照影清。双鬓欲星星。啼猿不忍听。自别神京。记寻芳反令春恨增。风月庾楼生。悠悠怀古情合前。
朝天子
作者：顾大典
朝代：明
体裁：曲

生：一夜西风忽报秋。争奈鲲弦断。鸾镜羞。封书空往倩谁收。似沈浮。枉教人目断青楼。这盟言怎酬。这盟言怎酬。
朝天子
作者：顾大典
朝代：明
体裁：曲

贴小旦：无奈姻缘不到头。可惜他辞条蚤。逐浪浮。须知冰炭自难投。苦羁留。待寻消问息无由。使傍观泪流。使傍观泪流。
朝谒
作者：顾大典
朝代：明
体裁：七言律诗

佩声隐隐步委蛇，天乐初传曙色低。一命乞为秦博士，十年重见汉官仪。清时幸际风云会，华衮新瞻日月姿。犹忆先皇亲御极，曾将三策献彤墀。